Пентагон раҳбари Россия билан ҳамкорлик қилиш имкониятига изоҳ берди\n19:28 / 04.12.2016\nАҚШ Россия билан икки давлат манфаатлари мос келадиган йўналишлар бўйича ҳамкорлик қилиш имкониятини қўллаб-қувватлаши керак, деб айтди Пентагон раҳбари Эштон Картер. Картер бу ҳақда Калифорния штатида хавфсизлик бўйича ўтказилган форумдаги нутқида айтиб ўтди.\nКартер Россиянинг Украина ва Суриядаги ҳаракатларини танқид қилди ҳамда Москвани киберҳужумларда айблади. Унинг айтишича, бу ҳаракатлар ўз қадамлари учун жавоб берадиган давлатдан кутиладиган ҳаракатлар эмас.\nКартернинг айтишича, Вашингтон Москва билан "совуқ уруш ҳам, иссиқ уруш ҳам" истамайди. Картер АҚШ "Россияни душман сифатида кўрмоқчи эмаслигини, бироқ ўз иттифоқдошларини ҳимоя қилишини" таъкидлаб ўтди.\nКартер НАТОнинг Европадаги ҳарбий мавжудлигининг кенгайтирилиши ва Москва томонидан гўёки "тажовузкор ҳаракатлар"нинг ушлаб турилишини эслатиб ўтди. "Бироқ шу билан бирга бизнинг манфаатлар мос келадиган йўналишларда Россия билан ҳамкорлик учун эшикларни очиқ ушлаш керак", деб айтди Картер.\nКартер ўзининг вориси генерал Жеймс Маттис ҳақида ҳам тўхталиб ўтди. "Мен Жим билан кўп йил давомида бирга ишлаганман, у менинг дўстим ва мен у ҳақда яхши фикрдаман", деб айтган Картер ўз вориси ҳақида.\n2 декарбда АҚШ конгресси қуйи палатаси АҚШнинг 2017 йил учун мудофаа бюджети қонун лойиҳасини тасдиқлади. Қонунда жумладан Россия билан ҳарбий ҳамкорлик қилишга тақиқлов кўзда тутилган.\nРоссия АҚШ ҳарбий ҳамкорлик


"Пахтакор" футболчиларининг Суперлигадаги кўрсаткичлари\nФутбол ўйинларини таҳлил қилувчи "Инстат" компанияси маълумотлари асосида жамоамиз футболчиларининг Суперлигидаги кўрсаткичлари билан таништириб ўтамиз.\nЖорий мавсум умумий шахсий кўрсаткичлар борасида Суперлигада энг яхши бўлиб турган 11 футболчининг 9 нафари жамоамиз аъзоси саналади. Энг яхши бўлиб турган Жалолиддин Машарипов 321 балл жамғарган. Драган Черан 275, Ҳожиакбар Алижонов 261, Шерзод Аъзамов 256, Достон Ҳамдамов 255 балл тўплашга эришган. Шунингдек, Анзур Исмоилов, Одил Ҳамробеков, Фарруҳ Сайфиев ва Егор Кримец дастлабки 11 ўйинчи қаторидан ўрин олган. Фақат "Насаф"нинг икки аъзоси Марко Станоевич ва Ойбек Бозоров ушбу 11лик рўйхатда бошқа клублар вакили ҳисобланади.\nСуперлигада энг кўп голли вазиятлар яратган футболчи ҳам Машарипов бўлиб турибди. У ҳозиргача ўтган ўйинларда 40та шундай вазият содир этган. Черан ва "Сўғдиёна"дан Жасур Ҳасанов 31тадан, "Насаф"дан Марко Станоевич ҳамда "Бунёдкор"дан Санжар Қодирқулов 18тадан голли имконият яратган.\nДарвозага энг кўп аниқ зарба берган футболчи Черандир. Унинг 37 зарбасидан 19таси голга айланган. Унинг 50 фоиз зарбаси дарвозага тўғри борган. "Насаф"дан Бобур Абдуҳолиқов 29та (43%), Нурилло Тўхтасинов 28та (44%), жамоамиздан Игорь Сергеев 26та (49%) ва "Сўғдиёна"дан Шоҳруз Норхонов 25та (42%) аниқ зарба берган.\nТўпни шерикларига энг кўп аниқ оширишда Одил Ҳамробеков яққол етакчи бўлиб турибди. Унинг ҳисобида 1733та узатма мавжуд. 92 фоиз узатмаларни у аниқ амалга оширган. "Бунёдкор"дан Лутфулла Тўраев 1575та (84%) узатмага эга бўлса, ундан кейин бешликда "Пахтакор"нинг уч футболчиси жойлашган. Машарипов 1433та (80%), Сайфиев 1279та (90%) ва Анзур Исмоилов 1240та (92%) узатмани уддалашган.\nҲал қилувчи узатмаларни беришда Машарипов бошқалардан яққол ўзиб кетган - 30та. Жасур Ҳасанов 23та, Черан ва "Металлург"дан Станислав Андреев 15тадан, АГМКдан Мурод Тошматов 14 марта шерикларига тўпни шундай етказишган.\nКроссларни энг аниқ узатишда ҳам Машарипов пешқадам. У Суперлиганинг жорий мавсумида ҳозиргача 31та кросс амалга оширган. Алижоновда ҳам умумий миқдор шунча, бироқ Жалолда кросс узатмалари аниқлиги юқорироқ - 34%га 27%. "Андижон"дан Фарҳод Мираҳмадов 28та (39%), жамоамиздан Сайфиев 27та (38%) ва АГМКдан Тошматов 27та (28%) кросс амалга оширган.\nУмумий миқдорда курашларни ютишда Машарипов Суперлиганинг энг яхши футболчиси бўлиб турибди. У 242 марта шундай курашларда рақибдан устун келган (52% ҳолатда). "Бунёдкор"дан Тўраев 232та (58%), "Насаф"дан Ҳусниддин Алиқулов 223та (74%), "Машъал"дан Нажмиддин Нормуродов 216та (67%) ва "Бунёдкор"дан Иброҳимҳалил Йўлдошев 214та (64%) курашларда муваффақиятли ҳаракат қилишган.\nРақибни алдаб ўтишда ҳам Машарипов етакчи. У 154 марта шундай ҳолатда рақибдан ўтиб кетган (69% вазиятда). Бу борада Жалол Суперлигадаги исталган футболчидан икки баравардан кўпроқ яхши натижа қайд этган. "Насаф"дан Бозоров 74та (58%), "Бунёдкор"дан Иброҳимҳалил Йўлдошев 67та (75%), "Сўғдиёна"дан Ҳасанов 59та (58%) ва "Локомотив"дан Азиз Омонов 59та (47%) ҳолатда рақибни алдаб ўтишга эришган.\nҲимоядаги ҳаракатда курашларни ютишда "Насаф"дан Алиқулов энг яхши натижа соҳиби бўлиб турибди. У 184 марта шундай вазиятда рақибни доғда қолдирган. Бешликдан "Машъал"дан Нормуродов, "Навбаҳор"дан Игорь Голбан, "Қўқон-1912"дан Ойбек Рустамов, "Насаф"дан Умар Эшмуродов ўрин олган.\nҲаводаги курашларни ютишда ҳам Алиқулов бошқалардан яхшироқ кўрсаткич эгаси. У 122 марта иккинчи қаватда рақибдан устурн келган. "Насаф"дан Эшмуродов 96, "Пахтакор"дан Анзур Исмоилов 94, "Машъал"дан Нормуродов 93 ва "Бунёдкор"дан Ислом Қобилов 70та ҳолатда ҳаводаги курашда жамоасига фойда келтирган.


Ниқоб тақмаган Бразилия президенти жаримага тортилди, Британияда локдаунни юмшатиш бир ойга кечиктирилди, «ҳиндча» штаммнинг белгилари қандай? Коронахабарлар - Daryo\n15:32, 14.06.2021 10379\nНиқоб тақмаган Бразилия президенти жаримага тортилди, Британияда локдаунни юмшатиш бир ойга кечиктирилди, «ҳиндча» штаммнинг белгилари қандай? Коронахабарлар\nЖонс Ҳопкинс университети маълумотларига кўра, дунёда коронавирусга чалинганлар сони 175 966 572 кишига етди, шулардан 3 804 259 киши вирус қурбонига айланди. Касалланганлар сони бўйича АҚШ (33,4 миллион), Ҳиндистон (29,5 миллион), Бразилия (17,4 миллион), Франция (5,8 миллион) ва Туркия (5,3 миллион) энг олдинда бормоқда.\nТокиода гортензия гуллари очилди\nБразилия президенти ниқоб тақмагани учун жаримага тортилди\nБразилия президенти Жаир Болсонаруга Сан-Паулу штатида бўлиб ўтган мотопойгада ниқоб тақмагани учун жарима солинди.\nШтатда 2020 йил май ойидан буён жамоат жойларида ниқоб тақмаганлик учун тахминан 110 долларга тенг жарима жазоси амал қилиб келади.\nБолсонару ниқобсиз ҳолатда дастлаб ўз тарафдорлари қуршовида мотоциклда сайр қилган бўлса, сўнг халқ билан мулоқотда бўлди.\nДавлат раҳбари фикрича, тўлиқ эмланган одамлар ниқоб тақиши шарт эмас, чунки улар бошқаларга вирус юқтира олмайди, бунинг аксини даъво қилувчилар эса илм-фанга ишонмайди.\nАйни вақтда АҚШ Касалликлар назорати ва профилактикаси маркази тўлиқ эмланган одамлардан коронавирус юқиши хавфини истисно қилмаяпти.\nБразилия Соғлиқни сақлаш вазирлиги маълумотларига кўра, мамлакат аҳолисининг 12 фоизигина COVID-19’га қарши вакцинанинг иккала дозасини ҳам олган. Аксарият экспертлар аҳолининг катта қисми эмланганидан кейингина ниқоблардан воз кечиш мумкинлигини айтмоқда.\nМавзуга доир: Бразилия президенти коронавирусга қарши қоидаларни бузгани учун жаримага тортилди\nБуюк Британияда локдаунни юмшатиш тўрт ҳафтага кечиктирилди\nБуюк Британия ҳукумати коронавирус тарқалиши муносабати билан киритилган чекловларни бекор қилишни тўрт ҳафтага кечиктиришга қарор қилди.\nБундан аввал локдаунни юмшатиш 21 июнга режалаштирилган эди. Бош вазир Борис Жонсон чекловларнинг амал қилиш муддати узайтирилганини тасдиқлаши кутилмоқда. Шундан кейин бу қарор Жамоатчилик палатасида овозга қўйилади.\n13 июнь ҳолатига Британияда 7490 кишида коронавирус тасдиқланди, шуларнинг 8 нафари вафот этди. Мамлакатда касалланиш ҳолатларининг 91 фоизини «ҳиндча» штамм ташкил этади.\nАйни вақтда Буюк Британия аҳолисининг 41 миллиондан ортиғи битта, 30 миллионга яқини эса иккита дозада COVID-19’га қарши эмланган.\nМавзуга доир: Британиялик олимлар коронавируснинг асосий симптомлари ўзгарганини аниқлади\nКоронавируснинг «ҳиндча» штаммида симптомлар қандай бўлади?\nCOVID-19’нинг мутациясига қараб асосий симптомлар ҳам ўзгариши мумкин, деди Россия Истеъмолчилар ҳуқуқлари ҳимояси ва одам фаровонлиги соҳасидаги назорат бўйича федерал хизмати Эпидемиология марказий илмий-тадқиқот институти директор ўринбосари Наталя Пшеничная.\nУнинг айтишича, «ҳиндча штамм»да қорин ва бўғимларда оғриқлар, кўнгил айниши, иштаҳанинг ва ҳатто эшитиш қобилиятининг йўқолиши кузатилиши мумкин. Олима ҳинд шифокорларига таяниб, маълум қилишича, беморларда кўпинча оёқлар микротромбози (бу гангрена ривожланишига олиб келиши мумкин) ва диарея учрайди, иситма, йўтал ва ҳид билиш қобилиятининг йўқолиши эса камроқ учрайдиган белгилар.\nПшеничнаянинг сўзларига кўра, баъзи ҳолларда асосий симптомларнинг ўзгариши одамнинг иккита вирусни бир вақтда юқтириб олиши билан ҳам боғлиқ бўлиши мумкин.\n22:43, 08.05.2022 48569\n19:56, 22.05.2022 44862\n00:11, 26.05.2022 2180


hidoyat.uz – “Мовароуннаҳр” нашриётининг сайти - Имрон ибн Ҳусайн\nИмрон ибн Ҳусайн ҳижратнинг еттинчи йили Исломни қабул қилди. Cевимли Пайғамбаримизга яқин ёрдамчи бўлди. Бир неча жангларда иштирок этди ва Макка фатҳи куни Ҳузоа қабиласининг байроқдори бўлди. Пайғамбар хонадонида илм олиб, фақиҳ бўлиб етишди.\nИмрон ибн Ҳусайн мусулмон бўлгач, ҳаётини яхшиликка хизмат қилишга бағишлади.\nИмроннинг отаси Ҳусайннинг мусулмон бўлиши Расулуллоҳнинг кўзларини ёшлатган. Ҳусайн ҳали Исломни қабул қилмасидан илгари қурайшликлар унинг ҳузурига кириб: “Муҳаммаднинг сўзлари бизларга оғир ботмоқда, у илоҳларимизни ҳақоратламоқда”, деб айтишди. Шунда улар Расулуллоҳнинг уйларига боришиб, эшиклари ёнида тўхташди. Ичкарига фақат Ҳусайн кирди. Набий уни кўришлари биланоқ: “Қарияга жой беринглар”, деб буюрдилар. Ўшанда бир неча саҳоба шу ерда эди. Расулуллоҳ : “Имон келтир”, дедилар ва Ҳусайн имон келтирди. Сўнгра: “Ё Расулуллоҳ, менинг қавмим ва яқинларим бор. Уларга нима дейман?” деб сўради. Расулуллоҳ : “Ё Аллоҳ, ишим тўғри бўлишига йўл кўрсат, фойдали илмимни зиёда қил”, деб айт, дедилар. Ҳусайн ҳали ўрнидан турмасиданоқ исломни қабул қилган эди. Шу пайт унинг ёнига Имрон келиб, отасининг боши ва қўл-оёқларини ўпди. Буни кўрган Расулуллоҳ йиғладилар. Саҳобалар нимага йиғлаганларини сўрашганида, у зот: “Имрон қилган ишидан йиғладим”, дедилар. Ҳусайн ўрнидан туриб кетаётганида Расулуллоҳ : “Уни уйига кузатиб қўйинглар”, дея марҳамат қилдилар.\nИмрон ибн Ҳусайн Аллоҳга чексиз муҳаббатли, тўғри сўз, тақводор, садоқатли инсон бўлиб, Аллоҳ таоло унга тавфиқ ва ҳидоят неъматини берган эди. Шунга қарамай, у: “Қани энди шамоллар тўзғитиб юборадиган қум зарралари бўлсам эди”, деб тинмай кўзёш тўкарди. Исломдан илгари қилган гуноҳларини ўйлаб азоб чекарди.\nКунларнинг бирида саҳобалар Расулуллоҳдан : “Ё Расулуллоҳ, сизнинг ҳузурингизда эканимизда қалбларимиз эриб, дунёдан узоқлашамиз ва худди охиратни кўриб тургандек бўламиз. Бу ҳол ҳузурингиздан чиқиб кетгунимизча давом этади. Лекин оиламизга, бола-чақамиз қошига қайтишимиз билан бу нарсаларни унутамиз. Бунинг сабаби нима?” деб сўрашди. Расулуллоҳ уларга: “Аллоҳга қасам, агар менинг ҳузуримдаги ҳолингизда бардавом бўлганингизда эди, сизларни фаришталар қарши оларди. Лекин бир муддат диндор бўлиб, яна бир муддат ҳою ҳавас билан яшайсизлар”, деб жавоб қилдилар.\nБу ҳадисни эшитган Имрон ибн Ҳусайн таъсирланиб, холис ибодатдан оғишмай яшашни мақсад қилди.\nХалифа Умар ибн Хаттоб Имронни Басра халқига йўл кўрсатиш ва дин илмларини ўргатиш учун юборди. Имрон ибн Ҳусайнни Басрага жойлашиши биланоқ, шаҳар аҳли уни қутлаб, дуосини олди.\nҲасан Басрий ва Ибн Сирин: “Басрага Расулуллоҳнинг саҳобаларидан Имрон ибн Ҳусайндан яхшироғи келмаган”, деб айтишган. Бу икки алломанинг саҳобий ҳақидаги юксак фикри унинг даражасидан далолатдир. Имрон Басрада қозилик вазифасини адолат билан адо этди.\nИмрон тақводор мусулмон эди, қимматбаҳо, чиройли кийимлар киярди. У зоҳидлик ҳамма нарсадан ўзини тийиб яшашда эмас, балки юракдадир деб биларди. Абу Ражо айтади: “Бир куни Имрон ёнимизга биз ҳеч қачон кўрмаган чиройли ёпинчиқ билан чиқди. Шугина ёпинчиқнинг пулига бир қанча кийим сотиб олиш мумкин эди. Яхши кийим кийишини кўриб, ҳайрон бўлганларга Расулуллоҳнинг “Агар Аллоҳ бандасига неъмат берса, ўша неъматни бандасида кўришни яхши кўради”, деган сўзлари билан жавоб қиларди. Имрон хоссатан намозга энг гўзал кийим кийиб келарди. Бу иши ҳақида сўрашганида эса: “Нега энди ясанмаслигим керак, ахир Раббимнинг ҳузурида турибман-ку”, дерди.\nАли ва Муовия ўртасига катта низо тушганида, Имрон ибн Ҳусайн четга чиқиб олмади, балки овозининг борича мусулмонларни тинчликка чақирди. У: “Бир мусулмонга ўқ отганимдан кўра, ўлгунимча тоғда эчки боққаним яхшидир”, деб айтарди.\nЎттиз йиллик оғриқли касаллик боис Имроннинг имони комилликка эришди. У касалликка сабрсизлик қилмади ва бирор марта шикоят қилмади. Балки ўтирганида ҳам, турганида ҳам, ётиб қолганида ҳам ибодатда мустаҳкам бўлди. Биродарлари далда берувчи сўз айтганида, уларга кулиб: “Нафсимга энг ёқимли бўлган нарса Аллоҳ учун севимли бўлган нарсадир”, дер эди. Мислсиз сабр билан катта намуна кўрсатган Имрон ибн Ҳусайн ҳижратнинг эллик иккинчи йили Басрада оламдан ўтди. Аллоҳ ундан рози бўлсин.\n1340 марта ўқилган.


Путин Порошенконинг тинчлик режасини қувватлади - BBC News O'zbek\nПутин Порошенконинг тинчлик режасини қувватлади\nРоссия Президенти Владимир Путин Украина Президенти Петр Порошенконинг мамлакат шарқидаги ҳарбий амалиётларни тўхтатишга қаратилган тинчлик планини маъқуллади.\nШу билан бирга, жаноб Путин ярашув "ултиматум" шаклида бўлмаслиги кераклигини таъкидлади.\nКремлнинг сайтида чоп қилинган мурожаатда жаноб Путин томонларни музокаралар столига ўтиришга чақирган.\nБир кун олдин Россия ҳам, бўлгинчилар ҳам Украина Президенти Петр Порошенконинг бир томонлама ўт очишни тўхтатиш чақириғини рад этишган. Кремл оташкесимни "тинчлик ва музокараларга даъват эмас, балки ултиматум" дея танқид қилган.\nОташкесим Порошенко илгари сурган тинчлик режасида биринчи қадам бўлиши керак эди.\nШанба куни телевидение орқали мурожаат қилган Порошенко Украинанинг ҳудудий яхлитлиги масаласи муҳокама қилинмаслигини айтган.\nЖаноб Порошенко жума куни ҳукумат кучлари махсус амалиётларни бир томонлама тўхтатиб, бўлгинчиларга қурол топширишга муҳлат берди.\nТинчлик режаси 20 июн соат 22.00 да кучга кирган ва 27 июнгача давом этади.\nЎз навбатида, жаноб Путин тинчлик режаси амалий ҳаракатларсиз ҳаётий ва ҳаққоний бўлмайди деди.\nПутиннинг билдиришича, Украина президентининг ўт очишни тўхтатиш қарорига қарамасдан, Россия-Украина чегарасида отишмалар тўхтагани йўқ.\n"Жанговар ҳаракатлар тўхтамаяпти. Ўтган кечада биз Украина томонидан артиллериядан кучли ҳужумнинг гувоҳи бўлдик. Мен буни ким амалга ошираётганини айта олмайман,- балки Украина армияси, балки қуролланган гуруҳлар, лекин бу давом этаяпти", деган Россия президенти якшанба кунги мурожаатида.\nРасмий Киев Украина шарқидаги ҳодисаларда Москванинг қўли бор деб билади. Москва буни рад қилиб, россияпараст бўлгинчилар ҳаракатини "халқ қўзғолони" деб атайди ва ҳукумат кучларининг амалиётларини "жазолаш" дея қоралайди.\nУкраина шарқидаги ҳарбий амалиётлар икки ойдан бери давом этмоқда. Россияпараст бўлгинчилар ва ҳукумат кучлари ўртасидаги қарама-қаршиликда юзлаб инсонлар ҳалок бўлди.\nШанба куни кечқурун президент Порошенко Луганск ва Донецк вилоятларида давлат чегаралари ҳукумат кучлари назоратига ўтганини билдирди.\nБўлгинчилар тўрт томондан ўраб олинди, дейди Порошенко.\nРоссияпараст исёнчилар эса қуролларини топшириш ниятида эмаслар. Исёнчилар қўмондони Украина қўшинлари шарқий минтақалардан чиқиб кетмагунича қуролларини ташламасликларини айтган.\nАҚШ ва Оврўпо давлатлари Россия бўлгинчиларга таъсир ўтказмас экан, янги санкциялар билан таҳдид қилмоқда.\nАҚШ Россия бўлгинчиларни ҳарбий техника, жумладан, танклар билан таъминлаётгани ва Украина билан чегарада қўшин тўплаётганини айтади.\n20 июнда АҚШ Украинадаги бўлгинчилар етакчиларига қарши банк ҳисобларини музлатиш, виза чекловлари ва бошқа жазо чоралари киритди.\nАҚШ ва Оврўпо Иттифоқи бундан аввал март ойида, Россия Қримни қўшиб олган пайт санкциялар жорий этган.\nУкраина собиқ президентлари талаби\nОхирги воқеалар манзарасида Украинанинг аввалги тўрт президенти Леонид Кравчук, Леонид Кучма ва Виктор Ющенко Россия Президентига мактуб йўллаб, Украинага нисбатан агрессияни тўхтатишга чақирган.\nСобиқ президентларнинг фикрича, Путиннинг саъй-ҳаракатисиз Украина шарқида тинчлик ўрнатиш мушкул.\nЖаноб Ющенкога кўра, Путин Украинага эълон қилинмаган уруш олиб бормоқда.\n"Биз хатни рус тилида ёзмоқдамиз. Чунки Путин украин тилини билмайди. Балки ниҳоят рус тилида гапимизни эшитар", -деб қайд этади Кравчук.\nАҚШ Украинадаги бўлгинчиларга қарши жазо чораларини киритди\nУкраина оташкесимга рози\nМосква Украинадаги Россия элчихонасига ҳужумдан ғазабда\nЛуганскда Украинанинг Ил-76 ҳарбий учоғи уриб туширилган\nУкраина ҳукумати Мариуполда назорат ўрнатганини айтмоқда


Ҳужайра унинг тузилиши » Biologiya » Slayd » Slayd | Prezentatsiya | PPT\nҲужайра унинг тузилиши\n1. Метаболизм тушунчаси.\n2. Метаболик жараёнларнинг асосий йўллари.\n3. Ҳужайра унинг тузилиши.\n4. Ҳужайра метаболизми.\nQo`shilgan sana: 7-12-2016, 22:31\nFayl hajmi: 233,32 kB \n"Метаболизм тушунчаси, тирик таналарни озиқланишига қараб бўлиниши. Ҳужайра унинг тузилиши".\nМетаболизм икки фазадан тузилади - анаболизм ва катаболизм. Анаболизм (юнонча ana-баландга, ballein - ташлаш) кичик молекулалардан йирик биомолекулалар синтезланишини таърифласа, катаболизм (Rata - пастга, ballein - ташлаш сўзларидан) мураккаб молекулаларнинг парчаланишини белгилайди.\nТашқи мухитдан қабул қилиниб, метаболизм доирасига кирган моддалар ва организмда моддалар алмашинуви жараёнида ҳосил бўладиган махсулотлар метаболитлар деб аталади. Озиқ моддани қабул қилиниши метаболит жараёнининг биринчи муҳим босқичи бўлиб, охирги махсулотларнинг организмдан ажралиши унинг энг сўнгги босқичидир.\nБу икки жараён ўртасида озиқ модда турли химиявий ўзгаришларга учрайди. У организмнинг структура элементларига айланади, энергия ажратиш билан эса парчаланади. Бу йулда бир қатор йирик босқичлар ва жуда кўп тармоқлар бўлиб, уларнинг умумий йуналиши барча ораганизмларда бир хил кўринса ҳам ўсимликлар, микроорганизмлар ва ҳайвонлар метаболизми ўзига хос хусусиятга эга.\nЎсимликларда барча жараён уруғ униб чиқишидан бошланади: уруғда маълум миқдорда тўпланган эҳтиёт моддалар, ёғ ва углеводлар у ердаги ферментлар таъсирида парчаланиб, ўсимликнинг биринчи барги -колеоптилнинг пайдо бўлишида уни пластик материал ва энергия билан таъминлайди. Уруғ униб чиққач, унинг яшил япроқлари қуёш энергиясидан фойдаланиб фотосинтезни, автографик типдаги метаболизмни бошлаб юборади. Бинобарин уруғларда ҳам моддалар алмашинуви мураккаб бирикмаларнинг гидролитик парчаланишидан бошланади. Шунинг учун ҳам уруғ униб чиқаётганида ўзида, асосан, крахмал тўлмайдиган углеводли донларда амилаза, мальтоза, ёғли уруғларда масалан, чигит, кунгабоқарда, айникса липаза ферментларининг фаоллиги жуда кучаяди.\nМетаболик жараёнларнинг асосий йўллари\nАнаболизм ва катаболизм. Хужайра метаболизмининг энг характерли томони шуки, реакцияга кирадиган бошланғич модда ўзининг охирги ҳосиласига бирдан эмас, балки охирги уланган қатор звенолардан иборат реакциялар занжири орқали ўтади. Бундай механизм реакцияларнинг текис ўтишини, энергиянинг хужайра ҳаётига зарар етказмайдиган ва фойдаланиш ёки сақлаш мумкин бўлган кичик улушларда ажралиши ва ютилиши, реакция суръатини турли йуллар билан ишончли ва самарали идора қилиш имкониятини туғдиради.\nБундай бирин-кетин ўтадиган реакциялар бир-бирига боғлиқ ва бирин-кетин таъсир этадиган ферментлар тўплами - мультифермент система томонидан катализланади.\nМетаболизм олий даражада ташкил қилинган ва маълум мақсадга қаратилган ҳужайра фаолияти бўлиб, бир вақтда жуда кичик хажмда кечадиган минглаб реакцияларни координацияси бундай системанинг яшаш гаровидир.\nХужайрада узоқ йиллар давомида ривожланиши бундай мураккаб вазифани бехато бажариш учун тегишли механизмлар яратилган. Улардан энг муҳимлари қўйидагилар:\n1. Асосий озуқа моддалари оқсиллар, ёғлар, углеводлар алмашинувида бир хил умумий марказий маҳсулотларнинг пайдо бўлиши ва мана шундай оралиқ бирикма орқали метаболизмнинг турли тармоқларини бир-бирига боғланиши, бир хил ферментлар билан уларнинг алмашинувини идора қилиниши.\n2. Метаболизмнинг айрим йўллари мембраналар ёрдамида алоҳида хоналарга ажратилиши - компартаментализация. Натижада масалан, асосий оксидланиш реакциялари митохондрияларда, нуклеин кислоталарнинг синтези ядрода, кўп гидролитик парчаланишлар лизосомаларда ўтади. Бу жараёнларнинг кечиши учун лозим бўлган субстратлар энзимлар, коферментлар ҳам шу органеллаларда, етарли миқдорда ҳозир бўладилар.\nХужайрада узоқ йиллар давомида ривожланиши бундай мураккаб вазифани бехато бажариш учун тегишли механизмлар яратилган. Улардан энг муҳимлари қўйидагилар:\n3. Метаболик жараёнларнинг бирин-кетин келадиган босқичлари ўз таъсири бўйича бир-бирига уланган энзимлар системаси орқали бажарилади. Кўп метаболик йўллар ёпиқ халқалар - цикллар шаклида ўтади.\nБундай реакциялар занжирида жараён суръати энг паст тезлик билан борадиган реакцияларга боғлиқ ва жараённи ҳал қилувчи битта энзим фаоллигини идора қилиш орқали бошқариш мумкин.\nХужайра унинг тузилиши\nЎтган асрнинг охирги чорагидек ҳар қандай биологик муаммонинг ечимини хужайрада қидириш лозим эканлиги олимлар учун аён бўлган эди. Бинобарин ҳужайранинг химиявий таркибини, унинг ички тузилишини чуқурроқ ўрганиш биологиянинг ривожланишидаги асосий йўналиши бўлиб қолди. Лекин ҳужайрада тўхтовсиз кечиб турадиган ҳаётий жараёнларнинг асоси моддалар алмашинуви эканлиги маълум бўлса ҳам, уларнинг қават ва масофада ташкил топиши, тўла мосланган ҳолда ўтишининг идора қилиниши ва бунда айрим ҳужайра компонентлари ва органеллаларнинг иштироки эндигина ўрганила бошланган.\nХужайра (юнонча китос, лотинча целла-бўшлиқ) атамаси биринчи марта инглиз микроскопчиси Роберт Гук томонидан таклиф қилинган.\nЮнонча атама энди ҳужайрага таалуқли ҳамма сқзлар таркибига киради: цитология (ҳужайра хақидаги фан), цитоплазма (ҳужайра плазмаси).\nҲужайра элементар тирик система, у мустақил яшаши, ўзидан кўпайиши ва ривожланиш қобилиятига эга. Тўла-тўкис ҳужайра кўпинча унинг марказида жойлашган қаттиқ думалоқ масса - ядродан ва ўзида майда аъзочалар - органеллалар ёки организмлар тутувчи тиник, ярим суюк масса цитоплазмадан тузилган системадир.\nЎсимлик хужайраларининг анатомик тузилиши ва асосий биокимёвий функцияси\nОзиқ-овқат саноатининг технологик қайта ишлаш корхоналарига келтириладиган ўсимлик хом ашёлари бир бутун ўсимлик ҳисобланиб уларнинг алоҳида қисмлари ёки тўқималари турли хилдаги ҳужайралардан ташкил топган бўлади.\nҲужайра – бу тирик материяда барча тирик организмларнинг энг кичик ўлчамли структурали ва функционал бирлиги ҳисобланади. Ердаги барча тирик организмларнинг ҳужайралари орасида ўхшашлик мавжуд. Ҳаттоки тирик организмларнинг энг катта турларида ҳам хужайра структуралари ва биокимёвий реакция ўхшашликлари мавжуд. Бу ўхшашлик ерда яшайдиган барча тирик мавжудодларнинг бирлиги намоён бўлади.\nЕрда яшайдиган барча тирик организмлар учун қуйидаги хусусиятлар умумий ҳисобланади.\nКатта бўлмаган турли туман кимёвий бирикмалар тузилмасини тузиш қийинчилиги.\nИчки хужайра бирикмаларининг юқори даражаси ва ҳар хил ташкил этувчи қисмларнинг қатъий мослашуви.\nЕтарли даражадаги маълумотларга қараганда бир неча миллиард йиллар олдин ер юзидаги барча тирик организмлар бирта 1-чи пайдо бўлган ҳужайрадан ташкил топган дейилади.\nТашқи мухит билан тасдиқланишига қараб тирик организмлар бир неча гуруҳларга бўлинади:\n1.Фойдаланаётган материяси турига қараб:\nАвтотрофлар – СО2, Н2О, N2, NH3, H2S, Н3РО4 ни истеъмол қилувчи.\nГетеротрофлар – органик бирикмаларни истеъмол қилувчилар.\n2. Фойдаланаётган энергияси турига қараб:\nфототрофлар – ёруғлик энергиясидан фойдаланувчи.\nхемотрофлар – материяларнинг кимёвий боғланиш энергиясидан фойдаланувчи.\nТирик хужайра биокимёвий системадан иборат.\nTeglar: тирик 1202ужайра барча унинг асосий жараёнларнинг турли ташкил Метаболизм билан 1203ам тузилиши 1203ужайра уларнинг Метаболик хужайра бўлган 1179араб ор1179али охирги\n2016-07-09 Прокариотларнинг морфологияси ва ҳужайра тузилиши\n2016-10-25 Овқат ҳазм қилиш системаси 2\n2016-07-08 Одам танасининг умумий тузилиши\n2016-07-23 Ҳашаротлар (Insecta) синфи\n2016-07-08 Сийдик ва таносил аъзоларининг тузилиши, вазифалари ва аҳамияти\n2016-07-08 Анализаторларнинг тузилиши ва аҳамияти\n2017-01-05 Ислом динининг асосий манбалари\n2016-07-08 Бош миянинг тузилиши\n2016-10-26 Саноатнинг замонавий тармоқ тузилмаси ва уни такомиллаштириш\n2016-07-08 Қон айланиш аъзоларининг тузилиши ва аҳамияти\n2016-11-14 Ароматиклик. Хюккель коидаси\n2016-07-08 Овқат ҳазм қилиш аъзоларининг тузилиши, вазифалари ва а&# ...\n2016-02-11 Тил миллат кўзгуси\n2016-11-19 Бозор иқтисодиётининг мазмуни ва асосий белгилари. Бозор ва унинг туз ...\n2016-04-15 O’pka infiltrati bilan kechuvchi kasalliklarni qiyosiy tashhisoti


Шоазим Миноваров Ўзбекистон президентининг маслаҳатчиси этиб тайинланди — XUTBA.UZ\n26 05 2021 - 9:56 / - Хабар\nxutba.uz жамоаси устоз Шоазим Миноваровни ушбу лавозим билан қутлаб, у кишига Аллоҳ таолодан улкан зафарлар ва шарафли натижалар тилайди.\nШоазим Миноваров 1951 йил туғилган. 1997 йил 27 июндан 2006 йил 1 августгача Вазирлар Маҳкамаси ҳузуридаги Дин ишлари бўйича қўмита раисининг биринчи ўринбосари, раиси бўлган. 2006 йил 1 августдан 1 декабригача — Ўзбекистон президентининг давлат маслаҳатчиси, 2006 йил 1 декабрдан 2008 йил 28 июнгача — Ўзбекистон ташқи ишлар вазирининг ўринбосари.\nЮртдошларимиз ҳаж аммаларини бажариб бўлишди


ЎРҚ-375-сон 12.09.2014 й. «Биржалар ва биржа фаолияти тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида\nЎРҚ-375-сон 12.09.2014 й\n1-модда. Ўзбекистон Республикасининг 1992 йил 2 июлда қабул қилинган «Биржалар ва биржа фаолияти тўғрисида»ги 625–XII-сонли Қонунига (Ўзбекистон Республикасининг 2001 йил 29 августда қабул қилинган 260–II-сонли Қонуни таҳририда) (Ўзбекистон Республикаси Олий Мажлисининг Ахборотномаси, 2001 йил, № 9-10, 171-модда; Ўзбекистон Республикаси Олий Мажлиси палаталарининг Ахборотномаси, 2005 йил, № 9, 311-модда; 2006 йил, № 10, 536-модда; 2009 йил, № 9, 337-модда; 2013 йил, № 10, 263-модда) ўзгартиш ва қўшимчалар киритилиб, унинг янги таҳрири тасдиқлансин (илова қилинади).\n3-модда. Ушбу Қонун расмий эълон қилинган кундан эътиборан олти ой ўтгач кучга киради.\nУшбу Қонун «Халқ сўзи» газетасининг 2014 йил 13 сентябрдаги 178 (6108)-сонида эълон қилинган.\n2014 йил 12 сентябрь,\nУшбу Қонуннинг мақсади биржаларнинг ташкил этилиши ва фаолияти билан боғлиқ муносабатларни тартибга солишдан иборат.\nАгар Ўзбекистон Республикасининг халқаро шартномасида Ўзбекистон Республикасининг биржалар ва биржа фаолияти тўғрисидаги қонун ҳужжатларида назарда тутилганидан бошқача қоидалар белгиланган бўлса, халқаро шартнома қоидалари қўлланилади.\n1.Биржа фаолияти. Бозорлар / Биржа]\nБиржа — олдиндан белгиланган жой ва муайян вақтда, белгиланган қоидалар асосида биржа савдоларини ташкил этувчи юридик шахс.\nБиржалар фақат акциядорлик жамиятлари шаклида ташкил этилади.\nҚўшимча маълумот учун қаранг: Ўзбекситон Республикаси Фуқаролик кодексининг 64-моддаси, Ўзбекситон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 3-моддаси.\nБиржалар ўз фаолиятини товар-хом ашё, фонд ва валюта биржаси турида амалга оширади.\nБиржанинг фирма номида «биржа» сўзи бўлиши керак.\nҚўшимча маълумот учун қаранг: Ўзбекситон Республикасининг «Фирма номлари тўғрисида»ги Қонунининг 3-моддаси.\nУшбу Қонун талабларига жавоб бермайдиган юридик шахс ўз фирма номида «биржа» сўзидан, ундан ҳосил бўлган сўзлардан ва сўз бирикмаларидан фойдаланишга ҳақли эмас, қонун ҳужжатларида назарда тутилган ҳоллар бундан мустасно.\nБиржалар белгиланган тартибда лицензия олганидан кейин биржа фаолиятини амалга ошириш ҳуқуқини қўлга киритади.\nҚаранг: Ўзбекситон Республикаси Вазирлар Маҳкамасининг 2003 йил 4 февралдаги 66-сонли қарори билан тасдиқланган «Биржа фаолиятини лицензиялаш тўғрисида»ги низом.\n4-модда. Биржа устави\nБиржа уставида қуйидаги маълумотлар бўлиши керак:\nбиржанинг тўлиқ ва қисқартирилган фирма номи, жойлашган ери (почта манзили), электрон почта манзили;\nбиржа устав фондининг (устав капиталининг) миқдори;\nбиржа томонидан чиқариладиган акцияларнинг сони, номинал қиймати, турлари (оддий, имтиёзли);\nбиржа бошқарувининг тузилмаси, биржа кузатув кенгашининг, тафтиш комиссиясининг ва ижроия органининг аъзолари сони, ушбу органларни шакллантириш тартиби, уларнинг ваколатлари.\nБиржа уставида қонун ҳужжатларига мувофиқ бошқа маълумотлар ҳам бўлиши мумкин.\nШунингдек, қаранг: Ўзбекситон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 13-моддаси.\n5-модда. Биржанинг бошқарув органлари\nБиржа акциядорларининг умумий йиғилиши, кузатув кенгаши ва ижроия органи биржанинг бошқарув органларидир.\nБиржа акциядорларининг умумий йиғилиши биржанинг кузатув кенгашини (бундан буён матнда биржа кенгаши деб юритилади) сайлайди.\nБиржа кенгашининг ваколатларига қуйидагилар киради:\nбиржани ривожлантиришнинг асосий йўналишларини белгилаш;\nбиржа савдоси қоидаларини тасдиқлаш;\nбиржа аъзолигига қабул қилиш, аъзоликни тўхтатиб туриш, тугатиш тартибини тасдиқлаш;\nбиржа фаолияти устидан назоратни амалга ошириш;\nбиржа савдоси қоидаларини бузганлик учун жарималарнинг миқдорларини ва уларни ундириш тартибини белгилаш;\nаъзолик бадалларининг ва биржа томонидан кўрсатиладиган хизматлар учун тўловларнинг миқдорини белгилаш;\nтузилган биржа битимларининг бажарилишини таъминлаш фондини шакллантириш ва унинг маблағларидан фойдаланиш тартибини тасдиқлаш.\nБиржа кенгаши қонун ҳужжатларига ва биржа уставига мувофиқ бошқа ваколатларни ҳам амалга ошириши мумкин.\nШунингдек, қаранг: Ўзбекситон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 7-боби («Жамиятнинг бошқарув органлари. Миноритар акциядорлар қўмитаси»).\nЖорий фаолиятга раҳбарлик қилиш ваколатлари биржа уставида белгиланадиган биржанинг ижроия органи томонидан амалга оширилади.\n6-модда. Биржанинг ҳуқуқ ва мажбуриятлари\nкотировкалаш, арбитраж, листинг, назорат ва бошқа биржа комиссияларини ташкил этишга;\nагар биржа товарларининг котировкалари (нархлари) биржа томонидан белгиланган чегаравий миқдордан ўзгариб кетса, биржа савдоларини тўхтатишга;\nқонун ҳужжатларига мувофиқ танлов, кимошди, кўргазма-ярмарка савдоларини, давлат харидлари ва корпоратив харидларни ташкил этиш ҳамда ўтказишга;\nбиржа ахборотномалари, маълумотномалари ҳамда бошқа ахборот ва реклама материалларини чиқаришга ҳақли.\nБиржа қонун ҳужжатларига мувофиқ бошқа ҳуқуқларга ҳам эга бўлиши мумкин.\nбиржа савдоларини ташкил этиши;\nбиржа товарларига бўлган талаб ва таклифнинг нисбати асосида уларни котировкалашни (уларнинг нархини белгилашни) амалга ошириши;\nсавдо майдончаларида ва секцияларда биржа савдолари ўтказиш жойи ҳамда вақти тўғрисида биржа аъзоларини ўз вақтида хабардор қилиши;\nтузилган биржа битимларининг бажарилишини таъминлаш учун шарт-шароитлар яратиши;\nбиржа аъзоларининг ва улар мижозларининг ўзаро мажбуриятларини белгилашни, аниқлаштиришни ҳамда ҳисобга олишни (клиринг), шунингдек банкда очилган махсус ҳисобварақлар орқали улар ўртасидаги ўзаро ҳисоб-китобларни амалга ошириши;\nбиржа, биржа аъзолари ва уларнинг мижозлари пул маблағларининг алоҳида-алоҳида ҳисобини юритиши;\nмунтазам равишда (ҳафтасига камида бир марта) ўз расмий веб-сайтида биржа товарларининг котировкаларини (нархларини) жойлаштириши, шунингдек биржа аъзоларини ҳар бир биржа савдосининг якунлари тўғрисида хабардор қилиб бориши шарт.\nБиржанинг зиммасида қонун ҳужжатларига мувофиқ бошқа мажбуриятлар ҳам бўлиши мумкин.\n7-модда. Биржа фаолияти тушунчаси\n1.Биржа фаолияти. Бозорлар / Биржа фаолияти]\nБиржа фаолияти биржа товарлари бозорини ташкил этиш ва тартибга солишга ҳамда талаб ва таклиф асосида биржа товарларининг нархларини ушбу бозорда шакллантиришга қаратилган фаолиятдир.\n8-модда. Биржа фаолиятининг асосий принциплари\nбиржа савдоларини ўтказишнинг ошкоралиги ва оммавийлиги;\nбиржа савдоларида нархлар шаклланишининг эркинлиги;\nбиржанинг барча аъзолари учун биржа савдоларида иштирок этишда шарт-шароитларнинг тенглиги;\nтузилган биржа битимлари бажарилишининг таъминланиши.\n9-модда. Биржалар фаолиятини тартибга солиш\nТовар-хом ашё ва фонд биржаларининг фаолиятини тартибга солиш ваколатли орган томонидан Ўзбекистон Республикаси Вазирлар Маҳкамаси белгилайдиган тартибда амалга оширилади.\nЎзбекистон Республикаси Вазирлар Маҳкамасининг 2003 йил 4 февралдаги 66-сон қарорининг 1-бандига мувофиқ биржа фаолиятини (валюта биржалари фаолияти бундан мустасно) тартибга солувчи ваколатли давлат органи қилиб Ўзбекистон Республикаси Хусусийлаштириш, монополиядан чиқариш ва рақобатни ривожлантириш давлат қўмитаси белгиланган.\nВалюта биржаси фаолиятини тартибга солиш Ўзбекистон Республикаси Марказий банки томонидан амалга оширилади.\nҚаранг: Ўзбекситон Республикасининг «Ўзбекистон Республикасининг Марказий банки тўғрисида»ги Қонунининг 40-моддаси, Ўзбекситон Республикасининг «Валютани тартибга солиш тўғрисида» Қонунининг 10-моддаси.\n10-модда. Биржа товари\n1.Биржа фаолияти. Бозорлар / Биржа товари]\nБелгиланган тартибда биржа савдоларига қўйилган муайян турдаги ва сифатдаги товар, шу жумладан ҳосила молиявий воситалар (деривативлар) биржа товаридир.\nЕр, ер ости бойликлари, сув, бошқа табиий ресурслар, маданий мерос ва интеллектуал мулк объектлари, ишлар ва хизматлар, хусусий белгили ашёлар, кўчмас мулк, шунингдек қонун ҳужжатларига мувофиқ фуқаролик муомаласидан чиқарилган мол-мулк биржа товари бўлиши мумкин эмас.\nҚаранг: Ўзбекистон Республикаси Президенти ҳузуридаги Вазирлар Маҳкамасининг 1992 йил 26 октябрдаги 493-сонли «Ўзбекистон Республикасининг «Биржалар ва биржа фаолияти тўғрисида» қонунини амалга ошириш хақида»ги қарори.\nБундан ташқари, Ўзбекистон Республикаси Фуқаролик Кодексининг 82-моддасига мувофиқ муомалада бўлишига йўл қўйилмайдиган фуқаролик ҳуқуқлари объектларининг турлари (муомаладан чиқарилган объектлар) қонунда тўғридан-тўғри кўрсатилган бўлиши керак.\n11-модда. Биржа савдолари\n1.Биржа фаолияти. Бозорлар / Биржа савдолари]\nБиржа савдолари биржа томонидан биржа савдоси қоидаларига мувофиқ ташкил этиладиган биржа товари савдоларидир.\nБиржа савдолари биржада биржа аъзоларининг барчасига ушбу савдоларда бир вақтда иштирок этиш имконияти берилган ҳолда, марказлаштирилган тарзда электрон шаклда ўтказилади.\n12-модда. Биржа савдоси қоидалари\nбиржа аъзолари, уларнинг ҳуқуқ ва мажбуриятлари тўғрисидаги низом;\nбиржа аъзоларининг биржа савдоларида иштирок этишига рухсат бериш тартиби;\nтоварларни биржа савдоларига қўйишга рухсат беришни амалга ошириш тартиби;\nбиржа битимларининг турлари;\nбиржа савдоларида муомалада бўладиган ҳосила молиявий воситаларнинг (деривативларнинг) тавсифи;\nтузилган биржа битимларининг бажарилишини таъминлаш учун шарт-шароитлар яратиш тартиби;\nбиржа битимларини ва биржа савдолари натижаларини рўйхатга олиш ҳамда расмийлаштириш тартиби;\nклиринг ва ҳисоб-китобларни амалга ошириш тартиби;\nбиржа товарларини котировкалаш (уларнинг нархини белгилаш) тартиби;\nбиржада нархларнинг шаклланиш жараёни устидан назорат қилиш тартиби;\nбиржа савдолари тўғрисидаги ахборотни ошкор этиш тартиби;\nбиржа савдоси қоидаларини бузганлик учун жавобгарлик тўғрисидаги қоидалар;\nбиржада низоларни ҳал этиш тартиби.\nБиржа савдоси қоидаларида қонун ҳужжатларига мувофиқ бошқа қоидалар ҳам кўрсатилиши мумкин.\n13-модда. Биржа аъзолари\nБиржа томонидан белгиланган тартибда биржа савдоларида иштирок этиш ҳамда дилерлар, маркет-мейкерлар ва брокерлар сифатида биржа битимларини тузиш ҳуқуқини олган юридик шахслар биржа аъзоларидир.\nБиржа битимларини ўз номидан ва ўз ҳисобидан тузувчи биржа аъзоси дилердир. Биржа товарлари нархларининг, талаб ва таклифнинг даражасини сақлаб туриш учун ўз зиммасига биржа битимларини тузиш мажбуриятини олган дилер маркет-мейкердир.\nМижознинг топшириғига кўра ва унинг ҳисобидан биржа битимларини тузувчи биржа аъзоси брокердир.\nДилер ва брокер вазифалари биржанинг битта аъзоси томонидан қўшиб амалга оширилишига йўл қўйилади.\nДавлат ҳокимияти ва бошқаруви органлари биржа аъзолари бўлиши мумкин эмас, валюта биржаси бундан мустасно.\nБиржа аъзолари биржа савдоларида уларнинг номидан биржа битимлари тузишга ваколатли бўлган ўз ходимлари (трейдерлар) орқали иштирок этади.\n14-модда. Биржа аъзоларининг ҳуқуқ ва мажбуриятлари\nбиржа комиссиялари фаолиятида иштирок этиш;\nбиржа томонидан тақдим этиладиган хизматлардан фойдаланиш;\nҳар бир биржа савдосининг якунлари тўғрисида ахборот олиш ҳуқуқига эга.\nБиржа аъзолари қонун ҳужжатларига ва биржа савдоси қоидаларига мувофиқ бошқа ҳуқуқларга ҳам эга бўлиши мумкин.\nбиржада ўз фаолиятини қонун ҳужжатларига ва биржа савдоси қоидаларига мувофиқ амалга ошириши;\nмижозга унинг манфаатларини кўзлаб тузиладиган биржа битимлари, шунингдек унинг топшириқлари бажарилиши билан боғлиқ тўлиқ ахборотни ўз вақтида тақдим этиши;\nбиржага ўзларининг биржа савдоларида иштирок этганлиги ҳамда биржа битимларини тузганлиги билан боғлиқ тўлиқ ахборотни ўз вақтида тақдим этиши;\nмижоз билан шартнома тузаётганда уни биржа савдоси қоидалари ҳамда клиринг ва ҳисоб-китобларни амалга ошириш шартлари билан таништириши;\nўз ҳисобидан ва мижознинг ҳисобидан тузилган биржа битимларининг алоҳида ҳисобини юритиши;\nўз мижозлари пул маблағларининг алоҳида-алоҳида ҳисобини юритиши шарт.\nБиржа аъзоларининг зиммасида қонун ҳужжатларига ва биржа савдоси қоидаларига мувофиқ бошқа мажбуриятлар ҳам бўлиши мумкин.\n15-модда. Биржанинг котировкалаш варағи. Товарни биржа савдоларига қўйишга рухсат беришни амалга ошириш\nДастлабки кўздан кечиришни талаб этмайдиган, сифат кўрсаткичлари ўзгармаслиги ва биржа битимлари мунтазам равишда тузилиши билан тавсифланадиган, биржа савдоларига қўйилган муайян турдаги товарлар рўйхати биржанинг котировкалаш варағидир.\nТоварни биржа савдоларига қўйишга рухсат беришни амалга ошириш қуйидаги тартиб-таомилларни ўз ичига олади, қимматли қоғозлар бундан мустасно:\nтовар ишлаб чиқарувчининг ёки етказиб берувчининг товарни биржанинг котировкалаш варағига киритиш тўғрисидаги аризасини кўриб чиқиш;\nтоварнинг ушбу Қонуннинг 10-моддаси ва мазкур модданинг биринчи қисми талабларига мувофиқлигини текшириш;\nтоварнинг ликвидлилигини баҳолаш;\nтоварни биржанинг котировкалаш варағига киритиш ва уни биржа аъзоларига етказиш.\nҚимматли қоғозларни биржа савдоларига қўйишга рухсат беришни амалга ошириш (биржа листинги) қуйидаги тартиб-таомилларни ўз ичига олади:\nқимматли қоғозлар эмитентининг ўз қимматли қоғозларини биржанинг котировкалаш варағига киритиш тўғрисидаги аризасини кўриб чиқиш;\nқимматли қоғозлар эмитентининг молиявий ҳолатини баҳолаш;\nқимматли қоғозларнинг ликвидлилигини баҳолаш;\nқимматли қоғозларни биржанинг котировкалаш варағига киритиш ва уни биржа аъзоларига етказиш.\nБиржанинг котировкалаш варағига киритилган товар биржа савдоларига қўйилган ҳисобланади.\nЧет эл валютаси ва давлат қимматли қоғозлари биржанинг котировкалаш варағига товарни биржа савдоларига қўйишга рухсат беришни амалга ошириш ва биржа листинги тартиб-таомилисиз киритилади.\n16-модда. Биржа битимлари ва уларнинг турлари\n1.Биржа фаолияти. Бозорлар / Биржа битими]\nБиржа битими биржа томонидан рўйхатга олинган, биржа савдосининг биржада қайд этилган натижаси бўйича тузилган биржа товарига доир олди-сотди шартномасидир.\nБиржада биржа битимлари, шу жумладан:\nбиржа товарларининг уларни кечиктирмасдан етказиб бериш шарти билан тузиладиган олди-сотди битимлари (спот);\nбиржа товарларининг уларни кечиктириб етказиб бериш шарти билан тузиладиган олди-сотди битимлари (форвардлар);\nбиржа товарини етказиб беришни (етказиб бериш фьючерси) ёки биржа товарини етказиб бермаган ҳолда битим тарафлари ўртасида пул ҳисоб-китоблари амалга оширилишини (ҳисоб-китоб фьючерси) назарда тутадиган, келгусида бажариш мажбурияти билан тузиладиган ҳосила молиявий воситаларнинг (деривативларнинг) олди-сотди битимлари (фьючерслар);\nбиржа товарларини ёки ҳосила молиявий воситаларни (деривативларни) келгусида сотиб олиш ёхуд сотиш ҳуқуқи билан тузиладиган ҳосила молиявий воситаларнинг (деривативларнинг) олди-сотди битимлари (опционлар);\nвалюталарни бир вақтда олиш-сотишга доир битимлар бўйича ҳисоб-китобларни муайян муддат ўтгач, аввалдан белгиланган валюта курси бўйича амалга ошириш шарти билан тузиладиган валюталарни бир вақтда олиш-сотишга доир битимлар (валюта своплари);\nқимматли қоғозларни муайян муддат ўтгач, аввалдан белгиланган нарх бўйича қайта сотиб олиш шарти билан тузиладиган қимматли қоғозларга доир олди-сотди битимлари (репо) тузилиши мумкин.\nБиржада қонун ҳужжатларига мувофиқ бошқа биржа битимлари ҳам тузилиши мумкин.\nБиржа битими тўғрисидаги ахборот (биржа товарининг номи, сони, котировкаси (нархи), биржа битими тузилган сана бундан мустасно) учинчи шахсларга ошкор қилиниши мумкин эмас. Биржа битими тўғрисидаги ахборот судларга тақдим этилади, суриштирув ва тергов органларига эса, қўзғатилган жиноят иши мавжуд бўлган тақдирда тақдим этилади.\nБиржа битимининг мазмуни ҳақидаги жиноий фаолиятдан олинган даромадларни легаллаштиришга ва терроризмни молиялаштиришга қарши курашиш билан боғлиқ бўлган ахборот қонун ҳужжатларида назарда тутилган ҳолларда ва тартибда махсус ваколатли давлат органига тақдим этилади.\nҚаранг: Ўзбекситон Республикасининг «Жиноий фаолиятдан олинган даромадларни легаллаштиришга ва терроризмни молиялаштиришга қарши курашиш тўғрисида»ги Қонунининг 18-моддаси ва «Биржа аъзолари учун жиноий фаолиятдан олинган даромадларни легаллаштиришга ва терроризмни молиялаштиришга қарши курашиш бўйича ички назорат қоидалари» (рўйхат рақами 2038, 06.11.2009 й.).\n17-модда. Биржа савдоларини ўтказиш ва биржа товарини котировкалаш\nБиржа савдолари биржа аъзолари томонидан берилган буюртмалар асосида, биржа савдоси қоидаларига мувофиқ ўтказилади.\nБиржа товарини котировкалаш биржа савдоларида биржа товарининг биржа нархини белгилаш мақсадида автоматик режимда, биржа савдоси қоидаларида белгиланган тартибда амалга оширилади.\nБиржа савдолари якунларига кўра олинган қимматли қоғозларнинг, давлат қимматли қоғозлари бундан мустасно, биржа нархи мазкур қимматли қоғозларнинг биржа савдолари санасидаги бозор нархидир.\nҚўшимча маълумот учун қаранг: Ўзбекситон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 24-моддаси.\n18-модда. Биржа битимини рўйхатдан ўтказиш ва расмийлаштириш\nБиржа битимини рўйхатдан ўтказиш ва расмийлаштириш биржа савдолари натижалари бўйича ёзма ёки электрон шаклда амалга оширилади.\nҚимматли қоғозларга доир биржа битимларини ёзма равишда расмийлаштириш талаб қилинмайди.\nБиржа битимлари нотариал тартибда тасдиқланмайди.\n19-модда. Тузилган биржа битимларининг бажарилишини таъминлаш\nБиржалар тузилган биржа битимларининг бажарилишини таъминлаш учун қуйидагилар орқали шарт-шароитлар яратади:\nклиринг ва ҳисоб-китобларни амалга ошириш;\nагар биржа битими шартларида назарда тутилган бўлса, биржа товарларини етказиб беришни назорат қилишни ва ҳисобга олишни амалга ошириш;\nпул маблағларини ва биржа товарларини олдиндан депонентга қўйишни назарда тутувчи механизмларни белгилаш;\nбиржа савдоси қоидаларига ва биржа битимлари бўйича мажбуриятларга риоя этилиши устидан назоратни амалга ошириш.\nБиржа банкрот деб топилган тақдирда, биржа аъзоларининг ва улар мижозларининг биржа ҳисобварақларидаги мол-мулки тугатиш массасига киритилмайди ҳамда биржа аъзоларига ва уларнинг мижозларига уларнинг биржа битими бўйича мажбуриятлари бажарилганидан кейин қайтарилиши лозим.\nБиржанинг мажбуриятлари бўйича ундирувни биржа аъзоларининг ва улар мижозларининг мол-мулкига қаратишга йўл қўйилмайди.\nБиржа аъзоларининг маблағлари етарли бўлмаган тақдирда, биржа битими бўйича мажбуриятларни бажариш тузилган биржа битимларининг бажарилишини таъминлаш фондининг пулли ва қайтариб бериш асосида биржа аъзоларига тақдим этиладиган маблағлари орқали таъминланиши мумкин.\nБиржалар тузилган биржа битимларининг бажарилишини таъминлаш учун қонун ҳужжатларига мувофиқ бошқа шарт-шароитларни ҳам яратиши мумкин.\n20-модда. Биржа фаолиятини амалга оширишдаги чекловлар\nБиржа қуйидагиларга ҳақли эмас:\nишлаб чиқариш, савдо, савдо-воситачилик фаолиятини бевосита амалга оширишга, шунингдек биржа фаолияти билан боғлиқ бўлмаган бошқа юридик шахсларнинг муассиси (акциядори) бўлишга, қонун ҳужжатларида назарда тутилган ҳоллар бундан мустасно;\nбиржа аъзоларининг ва улар мижозларининг пул маблағларидан ўз манфаатлари йўлида фойдаланишга, қонун ҳужжатларида ва биржа савдоси қоидаларида назарда тутилган ҳоллар бундан мустасно.\nбиржанинг котировкалаш варағига киритилмаган биржа товарларини муомалага киритишга;\nбиржа аъзоларининг нархларнинг сунъий равишда ўзгартирилишига ёки қатъий қилиб қўйилишига олиб келиши мумкин бўлган келишилган хатти-ҳаракатларига;\nбозор конъюнктурасини сунъий равишда ўзгартиришга сабаб бўлиши мумкин бўлган нотўғри ва атайлаб ёлғон маълумотларни тарқатишга;\nбиржа савдолари ўтказилмаган ҳолда биржа аъзолари ўртасида тузилган биржа товарига тааллуқли битимларни биржа томонидан рўйхатдан ўтказишга йўл қўйилмайди.\nБиржа фаолияти соҳасидаги низолар қонун ҳужжатларида белгиланган тартибда ҳал этилади.\n22-модда. Биржалар ва биржа фаолияти тўғрисидаги қонун ҳужжатларини бузганлик учун жавобгарлик\nБиржалар ва биржа фаолияти тўғрисидаги қонун ҳужжатларини бузганликда айбдор шахслар белгиланган тартибда жавобгар бўлади.\n(Ўзбекистон Республикаси қонун ҳужжатлари тўплами, 2014 й., 38-сон, 481-модда)


Янгиқўрғон туманидаги "Бўстон" маҳалла фуқаролар йиғинининг янги биноси фойдаланишга топширилди\n– Президентимиз ўтган йили вилоятимизга ташрифи чоғида бизнинг ҳудудимизга ҳам тўхтаб ўтганлари маҳалламизда катта ўзгаришлар, бунёдкорлик ишлари амалга оширилишига туртки бўлди, – дейди маҳалла фуқаролар йиғини раиси Абдуфаттоҳ Саидов. – Энг муҳими, ўша тарихий мулоқот маҳалла аҳлининг онгу тафаккурида ижобий ўзгариш ясади, бугунги ислоҳотларга дахлдорлик, масъуллик туйғусини юксалтирди, эртанги кунга ишончини мустаҳкамлади. Ташрифдан сўнг ўтган қисқа вақтда маҳалланинг янги биноси, тикувчилик корхонаси, спорт мажмуаси барпо этилди. Гузар ва кўчалар обод бўлди.\nМаҳаллада 3 мингдан зиёд аҳоли истиқомат қилади. Кейинги икки йилда маҳаллада бирорта ҳам жиноят ва ҳуқуқбузарлик содир этилмагани ҳудудда ижтимоий-маънавий муҳит барқарорлигидан далолат беради.\nМаҳалла идорасининг янги биноси қурилишига 750 миллион сўм маблағ сарфланди. Республика “Маҳалла” хайрия жамоат фонди томонидан 167 миллион сўмлик идора жиҳозлари, оргтехника воситалари билан таъминланди. Яратилган қулай шароит ва имкониятлар маҳалла фаолиятини янада такомиллаштиришга хизмат қилади.\nЯнгиқўрғон янги фуқаролар фойдаланишга туманидаги топширилди маҳалла йиғинининг Бўстон биноси quot quot


Меъёридан юқори: Ўзбекистонда ҳафта давомида қандай об-ҳаво кузатилади\n15:04 12.10.2020 (Янгиланган 15:11 12.10.2020)\nЎтган ҳафтада Ўзбекистон аҳолиси минтақага Урал ҳудудидан кирган совуқ оқим таъсирини ҳис қилдилар. Мамлакат ҳудудининг катта қисмида ҳарорат иқлимий меъёрлардан 4-7 даражага паст бўлди.\nТОШКЕНТ, 12 окт — Sputnik. Ўзгидромет ҳафталик об-ҳаво маълумотини тақдим этди.\nХабарда ёзилишича, бугун совуқ ҳаво республика ҳудудидан чекина бошлади. Ҳарорат кундузи 19-22 даражагача кўтарилсада, бу ҳали ҳамон меъёрдан 2-3 даражага пастдир.\nИш ҳафтаси давомида Ўзбекистон ҳудудига хорижий жанубдан қуруқ ва иссиқ ҳаво оқими киришни бошлайди.\nБутун республика бўйича об-ҳаво кам булутли ва ёғингарчиликсиз бўлади.\nҲарорат кўтарилиб бориб, кечаси 7-10 даража, кундузи 22-25 даража иссиқ бўлади, бу иқлимий меъёрлардан 2-4 даражага юқоридир.


PressReader - Biznes Daily Birzha (Exchange): 2018-07-31 - Ҳафталик савдо айланмаси 13,0 млрд. сўм\nҲафталик савдо айланмаси 13,0 млрд. сўм\nBiznes Daily Birzha (Exchange) - 2018-07-31 - ИҚТИСОДИЁТ - Ўктам ОЧИЛОВ, “Тошкент” РФБ таҳлилий хизмати бошлиғи.\nЖориййилнинг 23-27 июль кунлари “Тошкент” республика фонд биржаси савдоларида 25 та акциядорлик жамиятининг акциялари билан 234 та битим қайд қилиниб, 360,1 млн. дона акция 13,0 млрд. сўмга сотилди.\nТаҳлиллар жами савдо айланмасининг 96,9 фоизи тижорат банклари қимматли қоғозлари билан амалга оширилган битимлардан иборат бўлганини кўрсатди.\nҲафта давомидаги энг йирик савдо битимлари музокаралар аукциони тарзидаги “Nego Board” секциясида “Kapitalbank” Атбнинг 11,3 млн. дона оддий акцияси ёки банк умумий акцияларининг 11,2 фоизи билан 10,9 млрд. сўм миқдорида тузилди. Йил бошидан буён эса ушбу банкнинг акциялари билан фонд биржасида 55,3 млрд. сўмлик (умумий савдо айланмасининг 24,7 фоизи) 36 та савдо битими тузилган бўлиб, бу борада у биринчи ўринни эгаллаб турибди.\nБитимлар сони бўйича етакчиликни ўтган ҳафтада “O’zsanoatqurilishbank” АТБ эгаллади ва унинг 76,6 млн. дона акцияси билан 765,9 млн. сўмлик 119 та битим амалга оширилди. Ундан кейинги ўринлардан эса “Kvarts” AЖ (58 та битим), “Eyvalek MTB” АЖ (14 та битим) жой олди.\nҚимматли қоғозлар билан ўртача кунлик савдо айланмаси ҳисобот даврида 2,6 млрд. сўмни, ўртача битим қиймати 55,7 млн. сўмни, сотилган бир дона акциянинг ўртача нарх кўрсаткичи 36,2 сўмни ташкил қилди.\n“Kapitalbank” АТБ (ҳафталик савдо айланмасининг – 83,3 фоизи), “Universal bank” ХАТБ (7,7 фоиз) ва “O’zsanoatqurilishbank” АТБ (5,9 фоиз) ҳафта давомида савдо айланмаси ҳажми юқори бўлган эмитентлар дея эътироф этилди.\nЎтган ҳафтада инвесторлар тоифасига кўра биржа савдоларида юридик шахслар фаоллиги кузатилиб, тузилган умумий битимлар ҳажмининг 85,3 фоизи ёки 11,1 млрд. сўмлик қисми улар ҳиссасига тўғри келди. Инвестор сифатида юридик шахслар тижорат банклари (97,6 фоиз) ва суғурта компаниялари (2,1 фоиз) акцияларига юқори қизиқиш билдиришган.\nШунингдек, ўтган ҳафтада фонд биржасида республикамизнинг 7 та ҳудудида жойлашган листинг компаниялари қимматли қоғозлари билан савдо битимлари имзоланди. Биржа битимларининг энг юқори ҳажми Тошкент шаҳри (савдо айланмасининг 91,7 фоизи) ва Фарғона вилоятидаги (8,1 фоиз) акциядорлик жамиятлари улушидан иборат бўлди.\nФонд биржасида йил бошидан буён 223,9 млрд. сўмлик 6 717 та савдо битими қайд қилинди. Ушбу даврда биржа савдоларида 96 та акциядорлик жамиятининг 7,16 млрд. дона қимматли қоғози сотилган.


05:09 / 04.06.2017 1722 pdf Ўқиш режими + -\nТавба 5. Бас, ҳаром ойлар чиққанда, мушрикларни қаерда топсангиз, ўлдиринглар, тутинглар, қамал қилинглар ва уларни ҳар бир кузатиш жойида пойланглар. Агар тавба қилсалар, намозни тўкис адо этсалар ва закотни берсалар, йўлларини бўшатиб қўйинглар. Албатта, Аллоҳ ўта мағфиратлидир, ўта раҳмлидир.\nСиртдан қаралса, ўта шафқатсиз амрга ўхшайди. Кўпчилик, жумладан, мусулмонлар ҳам оятнинг фақат биринчи ярмига эътибор берадилар.\n«Бас, ҳаром ойлар чиққанда, мушрикларни қаерда топсангиз, ўлдиринглар, тутинглар, қамал қилинглар ва уларни ҳар бир кузатиш жойида пойланглар».\n«Аллоҳ «Мушрикларни қаерда учратсангиз, ўлдиринглар, асир олинглар, қамал қилинглар ва уларни ҳар жойда пойлаб туринглар», деган, «Ундай ёки бундай қилиш лозим», дея кўп гапирадилар. Лекин воқеъликни ҳамда оятнинг иккинчи ярмини эсдан чиқарадилар.\nМаълумки, мушриклар билан урушлар Набий соллаллоҳу алайҳи васалламнинг ҳижратларидан кейин бошланган, жами ўттизга яқин уруш ва тўқнашув бўлган, уларда икки юзга яқин мушрик ўлган. Тарих китобларида уларнинг номлари ҳам айтиб ўтилган. Яъни ҳамма нарса аниқ ва ҳужжатли. Қолаверса, бу оятдаги амр йигирма икки йиллик сабр-чидам натижасидир. Бошқача айтганда, тушунтириш, турли йўлларни ахтариш ва аҳднома тузишлар наф бермаганидан сўнг, шунингдек, чор атрофни хавф-хатар ўраб олгандан кейин Ислом марказини ички душмандан тозалаш ниятида қилинган буйруқдир. Бу амрдан мақсад одамларни қириб ташлаш эмас, балки ҳақиқатни яхшилик билан тушунмаганларга бир оз таъсир ўтказиш экани оятнинг иккинчи ярмидан ҳам билиниб турибди.\n«Агар тавба қилсалар, намозни тўкис адо этсалар ва закотни берсалар, йўлларини бўшатиб қўйинглар».\nДемак, бунда йигирма икки йиллик азоб-уқубат, мушриклар етказган жароҳатлар учун ўч олиш фикри йўқ. Улар тавба этиб, ширкдан қайтсалар, иймон келтириб, мусулмонлик амалларини қилсалар, жумладан, намоз ўқиб, закот берсалар, бўлди, ўз йўлларида кетаверадилар, уларга ҳеч ким тегмайди. Улар ҳам исломий жамиятнинг тўла ҳуқуқли аъзолари бўладилар.\n«Албатта, Аллоҳ ўта мағфиратлидир, ўта раҳмлидир».\nАллоҳ уларнинг аввалги гуноҳларини кечиради, уларга раҳм-шафқат кўрсатади.\n05:02 / 04.06.2017 1804\n05:11 / 04.06.2017 3550\n1263 22:30 / 11.03.2018\n1268 23:55 / 15.02.2018\n1161 09:05 / 31.08.2017\nЁки «Албатта, Иброҳим, Исмоил, Исҳоқ, Яъқуб ва унинг авлоди яҳудий ёки насоро бўлган», дейсизларми «Сизлар билимдонроқми ёки Аллоҳми» дегин. Ўз ҳузуридаги давоми...\n1076 15:10 / 07.12.2017


Исроил фаластинликларнинг уйларини бузишда давом этмоқда\nИсроил ҳукумати Иордан дарёсининг Ғарбий қирғоғидаги Наблус шаҳрига яқин Дежон қишлоғида бир фаластинликнинг қурилаётган уйини бузиб ташлади.\nTIKA Албаниядаги бошланғич мактабни таъмирлаб берди\nТуркия ҳамкорлик ва мувофиқлаштирув агентлиги (TIKA) Албаниянинг Элбасан вилояти Белш шаҳрида жойлашган бошланғич мактаб биносини таъмирлаб берди.\nСаудия Ўзбекистонда замонавий уйлар барпо этиш учун $50 млн ажратади\nЎзбекистон ва Саудия тараққиёт фонди ўртасида Ўзбекистон қишлоқ жойларида уй-жойлар қуриш учун 50 млн долларлик заём келишуви имзоланди.\nТуркия Суданда тиббиёт академиясини қуради\nИстанбул тиббиёт фанлари университети Суданнинг иккинчи шаҳри бўлган Ниялада тиббиёт фанлари институти ва академисини қуриш лойиҳасини амалга оширишни бошлади.\nТбилисида Исломга оид экспонатлар кўргазмаси бўлди\nГрузия диний масалалар бўйича давлат агентлиги ташаббуси билан мамлакат пойтахтида «Грузиядаги динлар» мавзусида кўргазма бўлиб ўтди.\nСуд Исроилни бойкот қилишга рухсат берди\n2017 йил июн ойида АҚШнинг Канзас штатида барча фуқаролар ва корхоналар штат ҳукумати билан шартнома тузишда Исроилни бойкот қилмаслик ҳақида мажбуриятни имзолаш зарурлиги тўғрисидаги қонун қабул қилинганди.\nМарокашда ярим асрдан бери илк бор қор ёғди\nМарокашда 50 йилдан бери биринчи марта қор ёғди. Мамлакат метеорология марказининг хабар беришича, Шимолий Европадан келган совуқ ҳаво оқими қор ёғишига сабаб бўлган. Ҳаво ҳарорати –1 гача тушиб кетишига қарамай, марокашликлар қордан баҳраманд бўлиш учун кўчаларга чиқишди.\nИсроил касалхонаси фаластинликни даволашдан бош тортди\nФаластинлик бир оила бошлиғи қурилишда жароҳат олгач, Бейлинсон касалхонасига олиб келинди. Аммо у ердагилар беморни даволашдан бош тортишди.\nМусулмон маҳкум ҳалол таом учун курашмоқда\nАҚШнинг Орегон штатида мусулмон маҳкум ўз эътиқодига мос равишда овқатланишига рухсат берилмагани боис штат жазони ижро этиш муассасаси раҳбари ва ходимларини судга берди.\nИсломофоб террорчининг ота-онаси мусулмонларга мурожаат қилди\nКанаданинг Квебек шаҳрида жойлашган масжид қавмининг олти нафари Ислом душмани Александр Биссоннетт томонидан ўлдирилганидан бир йил ўтиб, унинг ота-онаси ёзган очиқ хат миллий радио орқали кенг жамоатчиликка эшиттирилди.


08:45 / 11 февраль 667 pdf Ўқиш режими + -\n«Ким Аллоҳдан сидқидилдан шаҳидликни сўраса, гарчи кўрпасида ўлса ҳам, Аллоҳ уни шаҳидлар мартабасига етказади», дедилар».\nШарҳ: Бу ҳадиси шариф Саҳл ибн Ҳунайф розияллоҳу анҳудан ривоят қилинмоқда. Аввало у киши билан танишиб олайлик:\nСаҳл ибн Ҳунайф ибн Ваҳб Авсий ал-Ансорий, кунялари Абу Саъийд.\nИсломга биринчилардан бўлиб кирган саҳобалардан. Бадр ғазотида иштирок этганлар. Уҳуд ғазоти куни айтилган вазифада собит туриб, сўнг бошқа ҳамма ғазотларда иштирок этганлар. Муҳожир Али ибн Абу Толиб розияллоҳу анҳу билан исломий биродар бўлганлар, Ислом йўлида ҳамма қийинчиликларга чидашга Расулуллоҳ соллаллоҳу алайҳи васалламга байъат қилганлар.\nУ киши Сиффийн жангида Али розияллоҳу анҳу билан бирга бўлганлар, Форс шаҳарларига волий бўлган саҳобалардан эдилар.\nҲаммаси бўлиб, Расулуллоҳ соллаллоҳу алайҳи васалламдан 40 та ҳадис ривоят қилганлар. У кишидан Абу Воил, Абийд ибн Саббоқ, Абдурроҳман ибн Абу Лайло, ўғиллари Абу Умома ва бошқалар ривоят қилдилар.\nСаҳл ибн Ҳунайф розияллоҳу анҳу ҳижратнинг 38-санасида Куфада вафот этдилар. У кишига Али розияллоҳу анҳу жаноза ўқидилар.\nПайғамбаримиз соллаллоҳу алайҳи васаллам ўзларининг бу ҳадиси шарифларида сидқидилдан қилинган ниятнинг қанчалар фазилатли эканлигини баён қилмоқдалар. Ушбу ҳадисдан мусулмон одам улуғ мақомларга эришишни сидқидилдан тилаб юриши лозимлигини тушуниб оламиз. Чин дилдан сўралмаса, ҳеч бир нарсага эришиб бўлмайди. Жумладан, Исломда банда учун энг олий мартаба ҳисобланган шаҳидлик мартабасига ҳам ана шундай тилак орқали эришилади. Чунки шундай тилак бўлмаса, ҳеч ким жиҳодга чиқиб, ўлимнинг юзига тик боқа олмайди.\nУшбу ва бошқа ҳадислардаги сидқидилдан ният қилиш маъноси банданинг бировга билдирмай, холис қалб ила ўзи билан Аллоҳ ўртасида аҳд қилишидир. Агар бу нарса бошқа бировга билдирилса, риёга айланиб қолади. Шунинг учун ҳам шундай ният қилган одамга шаҳидлик мартабаси ваъда қилинмоқда. Агар нияти амалга ошиб, жиҳодга чиқиб, шаҳид бўлса, айни муддао. Аммо жиҳодга чиқа олмасаю, уйидаги кўрпа-тўшаги устида ўлиб қолса ҳам, сидқидилдан қилган нияти туфайли шаҳидлик даражасига эришади.\nДемак, биз ҳам доимо чин қалбдан, сидқидилдан Аллоҳ йўлида хизмат қилишни, зарурат туғилса, шаҳид бўлишни тилаб яшамоғимиз лозим.\nЭҳтимол, бугунги ҳаётимиздаги муваффақиятсизликларимизнинг сабаби ниятларнинг сидқидилдан бўлмаётганлигидандир. Ниятимиз бузилиб, Аллоҳнинг розилигини эмас, бошқа нарсаларни тилашимиздандир. Шунинг учун ниятимизни холис қилайлик!\nМамуржон 20:42 / 11 февраль\nМазза килдик!!! Оллохдан жидди жахд билан сурашни фазилатларини ургандик. Рости, хадисни ровийси Сахл ибн Хунайф р.а.ни танидик, севдик... Росулуллохни сахобаларини танишни жуда жуда хохлаймиз...\n07:00 / 11 февраль 1502\n15:00 / 10 февраль 2184\n1045 10:33 / 18.04.2017\n2177 21:13 / 05.11.2018\n652 07:00 / 26 январь\n605 18:02 / 30.10.2018


Хосият Бекмирзаева. Бобур шеъриятида ҳижрон тимсоли - www.ziyouz.uz\nБош саҳифа МатбуотҲозирги давр матбуотиХосият Бекмирзаева. Бобур шеъриятида ҳижрон тимсоли\nҲар бир шоир ўз ҳис‑ҳаяжони ва кечинмаларини жонли ва ёрқин тарзда акс эттириш учун рангларга ҳам асосланади. Талантли шоир таъбир жоиз бўлса, рангларни гапиртиради айтмоқчи бўлган фикр боқача манзара касб этади.\nМаълумки, Шарқ шеъриятида ишқ мавзуи кўп ҳолларда бевосита ҳижрон ва айрилиқ мотиви орқали тасвирланади. Бу ҳолат Бобур шеърияти учун ҳам хосдир. Бобур фақат анъанавий ошиқликда эмас, инсон ва шоҳликда ҳам ҳижрон шоири. Унинг кўнглида ёрдан жудолик ҳислари билан элу юртдан айрилиқ ҳис‑туйғулари уйғунлашиб кетган. Шунинг учун унинг ғазал ва рубоийларда Ҳижрон поэтик образ даражасига кўтарилган. Ҳатто шаҳслантирилган. Бобурнинг ҳасби ҳолидан пухта хабардор бўламан деган киши аввало шоирнинг ҳижрон ва ғурбат хусусидаги шеърларни атрофлича мушоҳада қилмоғи керак.\nБобурнинг асосий ғаними ва уни доимий равишда қийновчи шафқатсиз мухолифи ҳижрон.\nҲижрон ғамидин заиф жоним сўлди\nҒурбат алами бирла ичим қон бўлди.\nЁрдан жудолик, яқинлардан, молу давлатдан айрилиш албатта оғир. Бироқ ҳижроннинг энг азобли, энг оғиқлиси ватандан йироқлик. Бунда хусусан юртга қайта олмаслик туйғуси чинакам қийноққа айланади. Шу боисдан шоир олис Ҳиндистонда туриб айрилиқ азобларини тортар экан, тассаввурида “жон қуши” Ҳижрон қафасида бўғилиб, ғурбат “азиз умрни” соат сайин кемираётгандай бўлади.\nҲижрон қафасида жон қуши рам қиладур,\nНе навъ битай фироқу ғурбат шарҳин-\nКим, кўз ёши номанинг юзин нам қиладур.\nҲақиқатда ҳам “фироқу ғурбат”ни шарҳлаш, шарҳлаганда ҳам уни ниҳоясига етказиш мумкин эмас. Мана шунда шоирга гўё ранг ёрдамга келади. У ўзининг ҳолини сарғайган хазон япроғидан фарқламай қолади.\nКўруб раҳм айлагил, эй лола рух, бу чеҳраи зарди,\nАдабиётшунос И.Ҳаққул ушбу матлаъ билан бошланадиган ғазални – манзара ғазал, унда гўё икки яратувчи-икки сувраткаш иштирок қилади: бири – табиат, иккинчиси – шоир, дейди. Чиндан ҳам шундай. Бу “Хазон япроғи” ибораси алоҳида олинганда ҳам лирик қаҳрамон аҳволини шарҳлайди. Зотан, ҳижрон дарди у туфайли унинг чеҳраси сарғайганки, қисмати ҳам “хазон япроғи”га ўхшаш. Айни пайтда буни ёрнинг гул юзи, лола каби гулгун чеҳраси бўрттириб намоён этади. Бу ўринда бошқа бир жиҳатни ҳам эътибордан четда қолдирмаслик керак. Чунки Бобурда куз фасли, айниқса, хазонрезлик манзараларига қандайдир бир ошуфталик бўлган. “Бобурнома”да ушбу фикрни тасдиқлайдиган кўплаб қайд ва ифодалар мавжуд. Масалан: “Боғи Вафоға себаргазор, анор дарахтлари сап-сариғ хушранг хазон бўлубтур”; “Душанба куни хазон сайриға Исталифға борилди”; “…Истарғачда бир яхши хазонлиқ боғда тушуб, суҳбат тутулди” ваҳаказо. Демак, хазон ва сариқ рангнинг Бобур шеърларидан кенг ўрин эгаллашига табиат ҳам таъсир кўрсатган. Ғазалнинг навбатдаги байтини ўқиймиз:\nХазон япроғи−дарахтдан узилган япроқ. Маъшуқа гулга ўхшаса−да, унинг “саркашлиги” қадди расо сарв кабидир. Ошиқ сарв дарахти тагига тушган баргдек ёр оёғига бош уриб ёлворади. Бу ҳолат ҳам сариқ ранг ёрдамида ёритиб берилган. Гул ва хазон япроғи тазоди навбатдаги байтда давом эттирилади:\nМен арчи даҳр боғидин хазон япроғидек бордим.\nБу гапни ёр билан хайрлашув деб тушуниш ҳам мумкин, жонажон диёр билан видолашмоқ деб қабул қилса ҳам бўлади. Лекин “Латофат гулшани” − гўзаллик гулшани. Ёр ана шу бўстоннинг гули. Ўзини хазон япроғи каби ҳис қилган лирик қаҳрамон ёрга олдин ёлворган бўлса, энди унинг умри ҳеч завол кўрмаслигини тилайди. Негаки унинг қисмати аниқ: “бу даҳр боғидин хазон япроғи янглиғ” кетиш. Хўш эл‑улус нима дейди? Мана шоирнинг жавоби:\nБаҳар ранге, биҳамдиллоҳ, улусдин ўзни қутқордим.\nТилимизда “қон ёш” ибораси бор, лекин “қон ёшнинг” хазондек бўлиши ва уни “сориғ юз”да акс этиши янгича ифода. Баҳар ранге турли ранг дегани. Ва у улусдин ўзни қутқазишдаги қийинчилик чекишни таъкидлайди.\nРангшуносликда сариқ ранг руҳнинг куч‑қувватга тўлишини ифодалайди, деган фикр айтилган. Бобур шеърларидаги сариқ ранг сиртдан қаралганда маҳзунлик, ғам‑андуҳ, шикасталик каби ҳолат ва кайфиятларни акс эттираётгандай туюлса‑да, аслида улар дунёнинг кўпдан‑кўп азобу уқубатларига бардош бера олган. Руҳнинг кучи, толмас ҳаракатини ифодалайди. Шунинг учун Бобур шеърларини ўқиган киши ҳеч қачон тушкунлик ва сўлғинликка берилмайди.\nБобур оддий туюлган тушунча ва деталлардан катта маъно ва умумлашмалар, хулосалар чиқаришга ғоятда моҳирдир. Шоир ҳеч бир фикрни шунчаки айтмайди, ҳеч бир мисрани шунчаки битмайди. Юқорида кўрганимиз, шоир шеърларида туйғуларини, кечинмаларини, изтироб, турли хил холатларни ифодалашда ранглардан фойдаланган.\n← Аввалги Аввалги Хосият Бекмирзаева. Гул Ва Булбул\nКейинги → Кейинги: Хосият Бекмирзаева. Бобур ва Умар Хайём


1 декабрдан нима ўзгаради | NORMA.UZ\n1 декабрдан нима ўзгаради\n“Норма” портали 2020 йил 1 декабрдан кучга кирадиган миллий қонунчиликдаги асосий ўзгартиришлар шарҳини тақдим этади.\nТиббий суғуртаси жамғармаси\nДавлат тиббий суғуртаси жамғармаси ташкил этилади. Унинг асосий вазифалари этиб қуйидагилар белгиланди:\nБиотехнологияларни ривожлантириш – давлат кўмаги билан\n2020 йил 1 декабрдан бошлаб:\n1) Тадбиркорлик фаолиятини қўллаб-қувватлаш давлат жамғармаси маблағлари ҳисобидан қуйидагилар тақдим этилади:\nа) биотехнологиялар соҳасида инвестиция лойиҳаларини амалга ошириш учун жалб қилинадиган кредитлар бўйича кредит суммасининг 50%игача (50%и ҳам ҳисобга олинади) миқдорда, бироқ 8 млрд сўмдан ортиқ бўлмаган миқдорда кафиллик;\nб) кредит суммаси 10 млрд сўмдан ортиқ бўлмаган биотехнологиялар соҳасида инвестиция лойиҳаларини амалга ошириш учун жалб қилинадиган кредитлар бўйича фоиз харажатларини қоплаш учун компенсация. Ушбу компенсация қуйидаги миқдорларда берилади:\nмиллий валютадаги кредитлар бўйича – МБ асосий ставкасининг 1,5 бараваридан ортиқ, бироқ 5 фоизлик пунктдан ошмаган миқдорда;\nхорижий валютадаги кредитлар бўйича – тижорат банклари томонидан белгиланган ставканинг 30%и, бироқ 4 фоизлик пунктдан ошмаган миқдорда;\n2) биотехнологиялар соҳасида илмий тадқиқотлар ва инновацион фаолиятни амалга ошириш мақсадида 3 млн АҚШ долларидан кам бўлмаган тўғридан-тўғри инвестиция киритган хорижий илмий ташкилотларга илмий тадқиқотларни амалга ошириш учун 10 млрд сўмгача мақсадли грантлар тақдим этилади. Бунда:\nмақсадли грантлар киритилган инвестиция маблағлари тўлиқ ўзлаштирилганидан сўнг тақдим этилади;\nДавлат бюджети маблағлари ҳисобига илмий фаолият субъектлари томонидан олинган интеллектуал мулк объектларига бўлган ҳуқуқ давлатнинг илмий ва олий таълим ҳамда бошқа давлат муассасалари номидан давлатга тегишли бўлади. Объектлар муаллифлари билан тузилган шартномаларда бошқача қоидалар назарда тутилиши мумкин.\nИжро ишини юритишда янгилик\nа) қуйидаги маблағларни тақсимлашнинг янги тартиби жорий этилади:\nжиноят натижасида давлатга етказилган зарарни ундиришга оид ижро ҳужжатлари бўйича келиб тушган маблағлар;\nдавлат божлари, жиноий ва маъмурий жарималар ҳамда давлат фойдасига бошқа турдаги ундирувлар;\nдавлат даромадига ўтказиладиган олиб қўйилган мол-мулкни сотишдан келиб тушган маблағлар.\nМаблағлар алоҳида ғазначилик ҳисобрақамида жамланади, сўнгра «Темир дафтар», «Аёллар дафтари» ва «Ёшлар дафтари»га киритилган фуқароларни қўллаб-қувватлаш учун очилган ҳисобрақамларга пропорционал тартибда Тошкентда 30%и ва республиканинг бошқа ҳудудларида 50%и миқдорида ўтказилади. Қолган қисми олувчилар ва бюджет тизими бюджетлари даражалари ўртасида тақсимланади;\nб) маъмурий жаримани қўллаш тўғрисидаги ижро ҳужжатлари МИБ органларига жаримани ихтиёрий тўлаш учун муддатлар тугаганидан сўнг тақдим этилади. Ижро ҳужжатларига жаримани ихтиёрий тўлаш имконияти тўғрисида ҳуқуқбузарни хабардор қилган ҳолда унга маъмурий жарима қўллаш тўғрисидаги қарорнинг топширилганлиги ёки юборилганлигини тасдиқловчи ҳужжат мажбурий тартибда илова қилинади;\nв) мажбурий ижро этиш давомида қарздорнинг хатланган мол-мулки бошланғич нархдан 30%лик чегирма билан, Давлат бюджетига ундиришни назарда тутувчи ижро ҳужжатлари бўйича сотилаётган мол-мулк эса ҳудудий кенгашлар қарорига мувофиқ 50%гача чегирма билан нархни ошириб бориш услубида ўтказиладиган дастлабки электрон онлайн-аукционга қўйилади. Гаровга қўйилган мол-мулк билан таъминланган қарздорликни ундириш тўғрисидаги ижро ҳужжатлари бундан мустасно;\nг) мулкий тусга эга бўлган ижро ҳужжатлари бўйича ундириладиган ижро йиғимининг қуйидаги янги миқдорлари белгиланади:\nундирув суммаси 1 000 БМҲдан ортиқ бўлмаган ижро ҳужжатлари бўйича – ундирилаётган сумманинг 5%и;\nундирув суммаси 1 000 БҲМдан ортиқ бўлган ижро ҳужжатлари бўйича – ундирилаётган сумманинг 2%и.\nЭслатиб ўтамиз, ҳозирда мулкий тусга эга бўлган ижро ҳужжатлари бўйича ижро йиғими қарздор-жисмоний шахсдан ундириладиган сумманинг 1%ини ҳамда қарздор-юридик шахсдан ундириладиган суммасининг 2%ини ташкил этади.\nИжро йиғими қўлланилган ижро ишлари бирлаштирилган тақдирда, йиғим миқдори ўзгартирилмайди;\nд) МИБ органлари иш юритувидаги ижро ҳужжатлари бўйича Мажбурий ижро бюросини ривожлантириш жамғармасига айрим ажратмалар қуйидаги миқдорларда белгиланади:\nМИБ ходимлари томонидан қўлланиладиган ижро йиғими суммаларининг 100%и;\nижро иши юритиш бўйича Давлат бюджетига ундирилган суммаларнинг (қарздорнинг мол-мулкини сотиш ҳисобига солиқ қарзини ундириш бундан мустасно) 5%и.\nЖисмоний тарбия ва спорт университетининг мақоми оширилади\n1 декабрдан бошлаб Ўзбекистон давлат жисмоний тарбия ва спорт университети мамлакатимиздаги барча жисмоний тарбия ва спорт соҳасидаги давлат ташкилотлари ҳамда спорт федерациялари (уюшмалари) фаолияти устидан ўқув ва илмий-услубий раҳбарликни амалга оширади. Ушбу вазифани самарали ташкил қилиш мақсадида жамоатчилик асосида Республика илмий-услубий кенгаши тузилади. Бундан ташқари, ОТМда олий маълумотли кадрлар тайёрлаш тизимини тубдан такомиллаштириш бўйича «йўл харитаси» тасдиқланди.\nАбитуриентлар билимларини сертификатлаш жорий этилади\nБакалавриат таълим йўналишларига мос фанлар мажмуасидаги умумтаълим фанларидан билиш даражасини баҳолашнинг миллий тест тизими босқичма-босқич жорий этилади. 2020 йил 1 декабрдан бошлаб – она тили ва адабиёт ҳамда математика бўйича.\nЭнди тегишли фанни билиш даражаси тўғрисида давлат намунасидаги сертификатга эга бўлган абитуриентга сертификатдаги ўзлаштириш фоизига мос равишда олий таълим муассасаси бакалавриатига ўқишга қабул қилиш бўйича тест синовларида ушбу фандан белгиланган максимал баллга нисбатан табақалаштирилган (пропорционал) балл берилади.\nСертификат Давлат тест маркази томонидан берилади. Бунинг учун 1,5 БҲМ миқдорида тўлов ундирилади.\nЖамоатчилик назорати кенгайтирилади\nДавлат экология қўмитаси 1 декабрдан бошлаб ҳудудий ҳокимиятлар билан биргаликда атроф муҳитга салбий таъсир кўрсатадиган мўлжалланаётган фаолият турлари бўйича жамоатчилик эшитувлари ўтказади. Бу I ва II тоифасига мансуб фаолият турларига, яъни юқори ва ўртача даражада хавфли фаолият турларига тааллуқли (бу ерга қаранг).\nАфғонистондаги элчида савдо бўйича маслаҳатчи пайдо бўлади\n1 декабрдан бошлаб Ўзбекистоннинг Афғонистондаги элчихонаси штатлар жадвалига савдо ва иқтисодий масалалар бўйича маслаҳатчи лавозими киритилади. Чора ушбу мамлакат билан ҳамкорлик муносабатларини муҳтаҳкамлаш ва ривожлантиришга қаратилган. Жумладан, эслатиб ўтамиз, ўзаро савдо ҳажмини 2023 йилгача 2 млрд АҚШ долларига етказиш режалаштирилмоқда.


У қўлсиз туғилди, аммо бу унинг мусаввир бўлиш орзусига тўсиқ бўлолмади(Фото)\nДобавлено: 02.02.2016, 14:30\nМариуш Кедзерский бошқаларга ўхшамайди. Уни инсон метин иродаси ва орзуга етишиш йўлидаги собитқадамликнинг намунаси, дейиш мумкин. Тақдир уни инсон учун энг керакли аъзолардан бири-қўлсиз яратди. Мариушнинг болаликдаги энг катта орзуси-мусаввир бўлиш эди. Ҳаттоки қўлларининг йўқлиги ҳам унинг орзусига эришиш йўлида тўсиқ бўлолмади. Унинг чизган расмларига боқиб, бу санъат асарларини имконияти чекланган инсон яратганига ишонгингиз келмайди.\nМашаққатларга қарамай ўз орзусига эришиш йўлини топа олган инсонлар ҳамма замонларда ҳам ўзгаларга ўрнак қилиб кўрсатилган.\n“Мен учун имкониятларимнинг чекланганлиги-ҳаётдан тўла завқ олишим ва орзуимни амалга оширишим учун тўсиқ бўла олмайди”, —дейди Мариуш.\nМусаввир асосан ҳаётий портретлар чизиш билан шуғулланади\n“Санъат худди ҳаёт тарзимдек 7 йилдан бери менга ҳамроҳлик қилади. Бу вақт оралиғида мен 700 дан ортиқ расм чиздим. Уларга 15 000 соат вақтимни сарфладим”\n“Яқинда Европада сафарда бўлдим. Мен Берлин, Амстердам, Лондон, Париж, Барселона каби йирик шаҳарлар кўчаларида суратлар чиздим. Бу билан мен барча тўсиқлар фақат бизнинг хаёлимизда эканлигини кўрсатмоқчи бўлдим”


Президент Мирзиёев истеъфога чиққан Назарбоев билан телефон орқали гаплашди\n08 март 2021, Тошкент вақти: 08:31\nПрезидент Шавкат Мирзиёев 19 март куни истеъфо берган Қозоғистон президенти Нурсултон Назарбоев билан телефон орқали мулоқот қилди.\nПрезидент матбуот хизматининг билдиришича, суҳбат Назарбоев истеъфо берганидан бир оз ўтгач бўлиб ўтди.\n“Ўзбекистон Президенти узоқ муддатли ва ўзаро манфаатли Ўзбекистон-Қозоғистон муносабатлари учун мустаҳкам пойдевор яратишга қардош Қозоғистоннинг Биринчи Президенти қўшган ҳиссани юксак баҳолади ва чуқур миннатдорлик билан қайд этди”, дейилади хабарда.\nМирзиёев мулоқот пайтида Назарбоев раҳбарлигида Қозоғистон замонавий бозор иқтисодиётига эга давлатга айлангани, тинчлик ва барқарорлик, миллатлараро ва конфессиялараро тотувлик таъминлангани, Қозоғистон дунёнинг 50 ривожланган давлатлари сирасига киргани тўғрисида гапирган.\n“Ўзбекистон Президенти Шавкат Мирзиёев Қозоғистоннинг Биринчи Президенти Нурсултон Назарбоевга мустаҳкам соғлик, бахт-саодат ва Қозоғистон халқига хизмат қилиш йўлида муваффақиятлар тилади. Томонлар давлатларимиз ва халқларимиз ўртасидаги яхши қўшничилик, ўзаро ишонч ва ҳамкорлик бундан буён ҳам изчил мустаҳкамланишига ишонч билдирди”, дейилади хабарда.\nҚозоғистонни 30 йил мобайнида бошқарган 79 яшар Назарбоев 19 март куни халққа қилган жонли телемурожаатида истеъфога чиққанини билдирган эди.


2001 йил 11 сентябрда Ню-Йорк ва Вашингтонга қилинган ҳужумларга алоқадорликда айбланаëтган Ал-Қайда террор тармоғи раҳбари Усама бин Ладиннинг яқин ҳамкорларидан бири Абу Фараж ал-Либбийнинг қўлга олингани халқаро терроризмга қарши курашда эришилган катта муваффақият¸ деб баҳоланмоқда.\nУч ярим йилдан буëн АҚШ ва унинг иттифоқчилари қидирувида бўлган асосий шахс – Усаманинг қаердалиги эса ҳамон номаълумлигича қолмоқда. Расмий Покистон Ал-Либбийнинг қармоққа олиниши Бин Ладинни тузоққа тушипиш имкониятларини кенгайтиради¸ деб ҳисобламоқда.\nАл-Либбий 2003 йилда Холид Шайх Муҳаммад қўлга олиниши билан Ал-Қайданинг учинчи етакчисига айлангани айтилмоқда. Вашингтонга кўра¸ Ал-Либбий Ал-Қайда ҳаракатларини мувофиқлаштирувчи асосий шахс бўлган.\nАҚШ Президенти Жорж Буш ал-Либбийнинг қўлга олинганини олқишлаб¸ жумладан шундай дейди:\n“Мен Покистон ҳукуматининг террорга қарши курашга қўшаëтган ҳиссасини қадрлайман. Покистон ҳукумати ва Президенти Парвез Мушаррафни Ал-Либбийни қўлга олгани учун олқишлайман. Кураш давом этмоқда. Биз Ал-Қайда бартараф бўлгунга қадар кураш олиб борамиз”¸ - деди Президент Буш.\nАҚШ Давлат котиби Кондолиза Райснинг айтишича¸ Ал-Қайданинг дала қўмондони Ал-Либбийнинг қамоққа олингани муҳим воқеа бўлди.\n“Бу шахс террорга қарши уруш давомида биз анчадан буëн изланаëтганимиз - Ал-Қайда тармоғининг муҳим аъзосидир”, - дейди АҚШ Давлат котиби.\nАйрим кузатувчиларга кўра¸ Абу Фараж ал-Либбийнинг Ал-Қайда таркибида қандай рол ўйнагани номаълум. Бироқ АҚШ розведка хизмати вакилларининг айтишича¸ Усама бин Ладин ва Айман аз-Завоҳирий Ал-Қайда террор тармоғининг асосий етакчиларидан ҳисобланади.\nПокистон хавфсизлик хизмати расмийларининг билдиришича¸ Холид Шайх Муҳаммад қўлга олинганидан кейин Ал-Либбий¸ Бин Ладин билан Покистондаги жанггари гуруҳлар ўртасида асосий алоқачи вазифасини бажарган. У шунингдек¸ 2003 йилда Покистон Президенти Мушарраф ҳаëтига суиқасд уюштиганликда айбланмоқда. Ўтган йил Покистон Ал-Либбийни қўлга олиш учун ëрдам берганларга 10 миллион доллар мукофот беришини билдирган эди\nПокистон Ички ишлар вазири Офтоб Хон¸ Ал-Либбийнинг Мушарраф ҳаëтига сўнгги марта уюштирилган суиқасд учун жавобгарлигини айтади.\n“Ал-Либбий 2003 йилнинг 25 декабрида Мушарраф ҳаëтига суиқасд қилишга уринган шахс. У Мажид Форуқийнинг яқин ëрдамчисидир”.\nФоруқий Ал-Қайда билан яқин алоқада бўлган покистонлик жанггари¸ у ўтган йилнинг сентябрида Покистон кучлари билан қуролли жанггарилар ўртасида рўй берган тўқнашувда отиб ўлдирилган эди.\nПокистон Ташқи ишлар вазирининг айтишича¸ Ал-Либбий АҚШга экстрадиция қилинадими ëки йўқми¸ бу ҳозирча номаълум. Аммо Ал-Либбий Покистоннинг ўзида ҳам жавобгарликка тортилиши шарт¸ дейди Офтоб Хон.


Украинадан эвакуация қилинган қозоғистонликлар учун биринчи рейс Атираудан Полшага жўнаб кетди\nУкраинадан эвакуация қилинган қозоғистонликларни Қозоғистонга етказиш учун Air Astana авиакомпаниясининг биринчи КС 2203 рейси Атирау шаҳридан Катовицега (Полша) учди. Бу ҳақда Қозоғистон фуқаро авиацияси қўмитаси (ҚФА) хабар берди.\n«179 ўринли А321 русумли самолёт 28 февраль куни Нур-Султон вақти билан соат 9:53 да Атираудан ҳавога кўтарилган», — дейилади хабарда.\nҚФА «Украинадаги вазият муносабати билан» Украинадан Қозоғистон фуқаролари учун репатриация парвозларини ташкил этиш масаласи ишлаб чиқилганини таъкидлади.\nИккинчи репатриация рейси 1 март куни кутилмоқда.\n25 февраль куни Қозоғистоннинг Украинадаги элчиси Дархан Калетаев Air Astana президенти Питер Фостер билан парвозларни ташкил этиш бўйича келишув ҳақида маълум қилди. Биринчи рейс 26 февраль куни маҳаллий вақт билан соат 02:00 да Катовитсадан (Полша) Атирауга парвоз қилиши керак эди. Бироқ, кейинроқ Украина-Полша чегараси йўлида катта тирбандликлар юзага келгани маълум бўлди. 27 февраль куни Қозоғистон ОАВлари Украинадан эвакуация қилинган қозоғистонликларнинг биринчи гуруҳи Полшага етиб борганини хабар қилди.\nҚозоғистон Ташқи ишлар вазирлиги вакиллари, шунингдек, 28 февраль куни соат 9:30 да Киевдаги дипломатик ваколатхона биносидан қозоғистонликларни эвакуация қилиш учун Лвов шаҳрига яна бир автобус йўлга қўйилиши режалаштирилаётганини маълум қилди. Унинг сиғими 50 ўринга мўлжалланган. Ходимлар фуқароларни ижтимоий тармоқлар ва элчихона мессенжерларидаги маълумотларни кузатиб боришга чақирди.\nҚозоғистон элчихонасининг 27 февраль ҳолатига кўра, 630 дан ортиқ қозоғистонлик Украинадан эвакуация қилиш учун ариза топширган. Унинг сўзларига кўра, Украинада бир ярим мингдан ортиқ одам вақтинча ва доимий консуллик ҳисобида. Қозоғистон фуқаролари, Қозоғистон Ташқи ишлар вазирлигига кўра, асосан Украинанинг Киев, Одесса, Харков ва Лвов вилоятларида истиқомат қилади.


ИССИҚХОНА ИЛМИНИ ЯХШИ ЎЗЛАШТИРГАНЛАР — Teleradio.uz\nИССИҚХОНА ИЛМИНИ ЯХШИ ЎЗЛАШТИРГАНЛАР\nАйни карантин вақтида ҳам тадбиркорлик ва деҳқончилик сир-асрорларини пухта ўрганган юртдошларимиз корантинда уйда қолиб, ўрнатилган барча чекловларга риоя қилган ҳолда, ўз ишлари билан машғул.\nАйни баҳор вақтида, томорқа ишларини бажариш зарурдир.\nЗеро, вақт бизни кутиб турмайди.\nҒузор туманида жойлашган, «Мўминобод» маҳалла фуқаролар йиғинида истиқомат қилувчи, Алихон Акромов ҳам карантин вақтида уйида қолиб томорқа ишлари билан банд.\nЮрдошимиз 2018-йилда ТИФ “Миллий банк”дан уч йилга 15 миллион сўм миқдорда имтиёзли кредит олди ва яшаш ҳовлисининг томорқасида 1,5 сотиҳ майдонга замонавий иссиқхона барпо қилди.\nИшбилармон Алихон ака иссиқхонага 16 туп лимон кўчатларини ўтқазган.\nБундан ташқари лимон кўчатлари ораларига бодиринг ва памидор ҳам экди.\nБиринчи йилнинг ўзидаёқ 5-6 миллион атрофида даромат кўриб рўзғор ҳаражаатлари қопаланди. Қахрамонимиз Алихон ака 66 ёшда бўлсада, ҳали -ҳамон белидан қуввати кетмаган. Меҳнатсеварлик, ҳаракат доимий шиори.\n-Ҳозирги вақтда памидор кўчатларини парвариш қилаяпмиз. Оила аъзоларимиз билан бўш вақт бўлди дегунча шу иссиқхонага ошиқамиз.\n15-майгача бориб памидорларимиз ҳосилини бозорга чиқарамиз, дейди — Алихон ака Акромов.\n«Мўминобод» МФЙ раиси Тўрахон Шарапов биз билан суҳбатда маҳалла фаолиятига ҳам тўхталиб ўтди.\n-Маҳалламизда бундай меҳнатсевар, томорқасидан унумли фойдаланаётган хонадонлар кўплаб топилади.\nМеҳнаткаш фуқороларимиз, бир қарич ерни ҳам бўш қўймасдан рўзғорига керак бўладиган муҳим турдаги қишлоқ-хўжалик экинларидан тортиб, шолғом, картошка, сабзи, пиёз каби сабзовот маҳсулотларини ҳам етиштириб рўзғорига ҳамда ортганини бозорларимизга чиқаришмоқда.\nАйни карантин вақтида, бу ва бошқа турдаги, мева сабзавотларга талаб катта бўлади, дейди – маҳалла раиси Тўрахон ака.\nИссиқхона илмини яхши ўзлаштирган Алихон ака келгуси йилларда иссиқхонасини янада кенгайтирмоқчи ва махалла ёшларини иш билан таъминлашга ҳисса қўшмоқчи.


Ўзбекистонда ҳар йили 100 нафар хотин-қизнинг тўлов-контракти ҳокимликлар томонидан тўлаб берилади\n5 Март 15:42\nNUR-SULTAN. Kazinform – Қозоғистонда 2020 йилда электр энергиясини ишлаб чиқариш ҳажми 108 миллиард кВт соатни ташкил этади. Бу ҳақда ҚР Энергетика вазирлиги раҳбари Нурлан Ноғаев маълум қилди, деб хабар беради Kazinform мухбири.\n«Ҳозирда Қозоғистон Республикасининг ягона энергия тизими штат режимида ишламоқда. 2020 йилда электр энергиясини ишлаб чиқариш ҳажми 108 миллиард кВт соатни ташкил этган. Шу билан бирга, электр энергияси истеъмоли 107,3 миллиард кВт соатни ташкил этган, бу мамлакат электр энергиясига бўлган талабни тўлиқ қондиришини кўрсатади», - деди вазир.\nУнинг айтишича, 2020 йилда энергия бозори доирасида электр энергиясини ишлаб чиқариш соҳасига киритилган инвестициялар ҳажми 82 миллиард тенгедан ошди. Республика бюджети маблағлари ҳисобидан 31,4 миллиард тенгега тенг 24 та лойиҳа амалга оширилади, шундан 6 та лойиҳа якунланди. 6 та лойиҳани амалга ошириш натижасида, қарийб 120 минг кишини ишончли ва узлуксиз электр энергияси билан таъминлашга, 18,1 минг кишини ва 10 та ижтимоий объектлар иссиқлик билан таъминлашга имкон беради.\n2 Номаълум шахс Россиядаги университет ҳудудида ўқ узди\n5 Aфғонистондаги портлаш оқибатида икки киши ҳалок бўлди\n6 Ўзбекистонда карантин чекловлари юмшатилди


«Реал» «япониялик Месси»нинг укасини ҳам ўз сафига қўшиб олди\nРеалЯпонияТакэфуса КубоЭйжи Кубо\nЯпониянинг «Йокоҳама Маринес» клуби яримҳимоячиси Эйжи Кубо «Реал» футболчисига айланди. 12 ёшли ўйинчи «бланкос» академиясига қабул қилинади.\n«Реал» бир ой олдин Эйжининг акаси Такэфуса Кубони ҳам ўз сафига қўшиб олганди.\nMarca`нинг ёзишича, «қироллик клуби» «япониялик Месси»нинг Испанияга тезроқ мослашиб кетиши учун унинг укасини ҳам олиб келишга қарор қилган. Ака-ука билан бирга уларнинг онаси ҳам Мадридга кўчиб ўтмоқда.\nАйни кунларда Канададаги йиғинда 18 ёшли Такэфуса ҳам қатнашяпти. Йиғинни ёритиб бориш учун Япониядан камида 15 журналист Монреалга борган.\n«Реал» «япониялик Месси»ни қандай қилиб «Барселона» ва «ПСЖ»дан илиб кетгани маълум бўлди\n«Токио» клуби аъзолари ва мухлислари шу ой бошида Такефусани «Реал»га ана шундай кузатиб қўйишди.


Ўзбекистон Ватаним маним: ЯНГИЛАНАЁТГАН НАМАНГАН | ДУНЁ ЎЗБЕКЛАРИ | Mobile Version\n04/13/2016 Ismat Khushev Бош мақола\nСобиқ иттифоқ даврида бир қўшиқ бўларди, Эльмира Ўрозбоева ижросида: “В Намангане яблоки зреют ароматные” деб бошланган. Қаерга борманг, наманганликман десангиз, “О, у вас хорошие яблоки” деб илтифот қилишарди, бу ернинг олмасини ҳеч татиб кўрмаганлар ҳам. Ростдан ҳам, Наманган билан боғлиқ бошқа жиддий ҳаёт реалияси йўқ эди ўшанда. Тарихда ўтган буюк зотларни эслашга ҳеч ким ботинмасди, ўша давр сиёсий-ижтимоий ва иқтисодий ҳаётида, адабий ва саънат жараёнларида Наманганнинг мақтангулик ҳеч вақоси йўқ эди. Мустамлака бир ўлканинг қолоқ бир вилояти эди холос.\nҲа, яна бир сифати бор эди Наманганнинг, аниқроғи Наманган шаҳрининг – “Гуллар шаҳри”. Аҳолиси ярим миллиондан ошиқ шаҳарда йилда бир марта ташкил этиладиган “гул байрами”дан бошқа мақтангулик тадбир ўтказилмасди.\nБугунга келиб Наманган таниб бўлмас даражада ўзгарди. Қолоқ ҳудудий бирлик ўрнида ривожланган, бунёдкорлик билан йўғрилган вилоят қад кўрсатди. Чекка-чекка қишлоқларда ҳам шаҳардагидек инфратузилмалар пайдо бўлди. Ишлаб чиқариш ва хизмат кўрсатиш тармоқлари ривож топди.\nТаъбир жоиз бўлса, ҳовлиларимизнинг остонасигача чигит экилиб, миллион-миллион тонна пахта етиштирилган ўша даврларда Наманган вилоятида бир-иккита ип-йигирув фабрикаси, битта тўқувчилик комбинатидан бошқа саноат корхонаси бўлмаган. Деҳқонларимиз етиштирган пахтадан тайёр маҳсулот ишлаб чиқариш ёки экспорт қилиш у ёқда турсин, маҳаллий аҳоли эҳтиёжини қондиришнинг ҳам уддасидан чиқа олмасди бу корхоналар.\nМустақиллик туфайли азалдан ҳунарманд, савдогар ва зироатчи бўлган наманганликлар елкасига офтоб тегди. Кичик бизнес ва тадбиркорликнинг ривожлантирилиши натижасида аввалги оилавий тадбиркорлик энди савдо маркалари остида маҳсулот ишлаб чиқарувчи ўзига бақувват корхоналарга айланди ва жаҳон бозорига чиқди. “Наманганда ишлаб чиқарилган” ёрлиғи ўзига хос юқори сифат даражаси кўрсаткичига айланди. “Ифтихор кийим саноат”, “Наманган момиқ сочиқлари”, “Aisha Home Textile”, “Дамбоғ пойабзали савдо”, “Marvel juice” каби компанияларда ишлаб чиқарилган, халқаро сифат тизими сертификатига эга бўлган маҳсулотлар дунёнинг етти чеккасига экспорт қилинаётгани кишига ғурур-ифтихор бағишлайди.\nНаманганнинг юқори бизнес салоҳияти, малакали ишчи кучи ва хом-ашё ресурсларининг мавжудлиги, Ўзбекистонда хорижий инвесторларга яратилган буюк имкониятлар билан биргаликда бу вилоятни чет эллик сармоядорлар учун жозибадор ҳудудга айлантирди.\nШвейцариянинг “Нестле” компанияси билан шерикликда “Нестле-Ўзбекистон”, Жанубий Корея билан ҳамкорликда “Узчасис” (автомобил қисмлари), “Хайн Текс” (текстил), араблар билан қўшма асосда “Наманган шарбати”, Вьетнам ҳамсармоядорлигидаги “Голден Силк” (ипак ишлаб чиқариш) ўзбек-хитой “Прима мебель”(мебелчилик учун маҳсулотлар) каби юзлаб қўшма корхоналар Наманган вилояти иқтисодиётини юксалтиришга хизмат қилмоқда.\nҚадимдан маълум ҳудуднинг равнақи учун йўлларни яхшиланган. Сабаби, яхши йўл бу – савдо-сотиқ, яхши йўл бу – ишлаб чиқарилган маҳсулотларни бошқа жойларга олиб боришда восита, яхши йўл бу – келди-кетдининг кўпайиши, асноф-у карвонсаройчининг бойиши…\nБугун Наманган йўлларини кўрган ҳавас қилади. Ҳам ҳаводан, ҳам темир йўллардан, ҳам автомобил йўлларидан Наманганга алоқа сифати шундай гуркирадики, маҳлиё бўлмасдан бошқа илож йўқ. Вилоят ҳаво дарвозаси – “Наманган” аэропорти юксак халқаро талабларга мослаштирилди. Эскидан ким ўйлабди дейсиз, Намангандан чет элларга тўғридан тўғри авиасафарлар йўлга қўйилишини!\nСобиқ иттифоқ парчалангач, Фарғона водийсини Тошкент билан боғлаган темир йўл тизимининг бир қисми Тожикистон ҳудудида қолди. Водийга ички поезд қатновини йўлга қўйиш фикри эртакка ўхшарди. Сабаби, Тошкент ва Наманган ораси тоғлардан иборат бўлгани учун, бир неча километрлик туннел қазиш лозим эди… Аммо, бугун бу эртак ҳақиқатга айланди! Поп-Ангрен темир йўли дунёда катталиги жиҳатидан ўхшаши кам туннеллари билан бирга қисқа даврда ишга туширилди.\nҚамчиқ довони… Бу ўша Отабек от билан бир неча кунлаб йўл суриб, Тошкентга борган довон, Фарғона водийсини Тошкентга боғловчи ягона томир. Эски ҳайдовчилар билишади, бу йўлнинг торгина тоғ ёқалаган кўринишини. Иложсизликдан йўлга чиқиб, ўзларини Оллоҳга омонат қилиб, Тошкентга қатнашарди. Қуролланиш пойгасига маблағ сарлашни маъқул кўрган собиқ иттифоқ тузуми Ўзбекистоннинг чекка вилоятидаги тоғ йўлини яхшилашни эътибори доирасига киритмаганди.\nБугунги Қамчиқ довони эса жаҳон стандартларидаги автобанлар даражасига етказилди. Тоғлар ва кўллар орасида равон йўлдан борар экансиз, ўзингизни Швейцарияда кетаётгандай ҳис этасиз, муболағасиз. Сўнгги йилларда йўл қопламасининг бетон устига ётқизилаётгани эса, йўлнинг сифатини янада оширди.\nБугунги Наманган вилоятида бўлаётган ўзгаришлар ҳақида гапирганда, қиймати бир миллиард долларга тенг Тўрақўрғон иссиқлик электр станциясини бунёд этиш лойиҳаси ҳақида алоҳида сўз юритиш ўринлидир. Биринчи босқичда, яъни, 2017 йилда ҳар бири 450 мегаватт қувватга эга иккита энг замонавий буғ-газ турбинасини ишга тушириш бўйича бугунги кунда жадал иш олиб борилмоқда. Иккинчи босқичда, яъни, 2020 йилда яна иккита ана шундай турбинани ишга тушириш кўзда тутилмоқда. Бу билан нафақат вилоятнинг, балки бутун Фарғона водийсининг иқтисодиёти ҳамда аҳолининг электр энергиясига бўлган эҳтиёжини тўла қондириш, шу асосда янги-янги ишлаб чиқариш қувватларини ташкил этиш имконияти яратилади.\nПахта яккаҳокимлиги даврида Наманганда, бошқа вилоятларда бўлгани каби, ҳар қарич ерга чигит қадаларди. Бугун юртимизда қишлоқ хўжалигини диверсификация қилиш, тупроқ ва иқлим хусусиятларидан келиб чиқиб, қишлоқ ҳўжалиги шаклини белгилаш, мевачилик ва сабзавотчиликни ривожлантириш, халқимизни мева ва сабзавотга бўлган талабини қондириш борасида олиб борилаётган кенг ислоҳотлар доирасида Наманган вилоятида ҳам ўн минглаб гектар экин майдонларида интенсив боғлар барпо этилди.\nБир ҳудуднинг юксалиши, ривожи учун таълимга, соғлиқни сақлаш тизимига, спортга, маданият ва санъатга, матбуотга бўлган эътибор ҳам юқори даражада бўлиши талаб этилади. Бугунги Наманган бу ижтимоий тармоқлар тараққиёти савиясида дунёнинг манаман деган ўлкаларига етиб олди ва ўзиб кетди.\nНаманганда 3 та олийгоҳ, 100 дан зиёд коллежлар ва академик лицейлар, 700 дан зиёд мактаблар фаолият юритмоқда. Фаолият юритганда ҳам, таълим тизимида мавжуд сўнгги технологиялар ва имкониятлардан тўла фойдаланган ҳолда, замонавий қурилган ва таъмирланган биноларда, юқори савияда жиҳозланган дарсхоналарда фаолият юритмоқда.\nАзалдан спортга ошно бўлган Наманганда болалар илгарилари футбол сирларини бедапояларда ўрганишарди. Бугун вилоятда мавжуд спорт иншоотларига, болалар спорти учун яратилган шароитларга дунёнинг исталган нуқтасида ҳавас билан боқишади. Наманган Олимпия захиралари коллежи, «Дўстлик» теннис корти, «Баркамол авлод» спорт мажмуаси ҳамда Олий спорт маҳорати мактабида, туманлардаги болалар ва ўсмирлар спорт мактабларида келажак чемпионларини тайёрлаш, ёшларга соғлом турмуш тарзини тарғиб этиш учун барча имкониятлар муҳайё. Наманган шаҳридаги жаҳон андозаларига мос реконструкция қилинган Марказий “Навбаҳор” ўйингоҳи, “Паҳлавон” спорт мажмуалари эса вилоят спортининг юксак чўққиси нишони сифатида томошабинларга тўлмоқда.\nМустақиллик йилларида Наманганда тиббиёт хизмати савияси ўта сезиларли даражада ошди. Вилоятда мавжуд барча шифохоналарнинг замонавий талаблар асосида қайта таъмирланиши ва жиҳозланиши аҳоли соғлиғини ҳимоя қилишда ва умрини узайтиришда асосий рол ўйнамоқда. Юқори технологияли доплерли ультратовуш ҳамда қон босими мониторинги системалари, энг замонавий жарроҳлик столлари, ноёб ангиография аппарати каби тиббий ускуналар билан таъминланган Наманган вилояти кардиология марказида амалга оширилаётган мураккаб жарроҳлик амалиётларининг хорижий мутахассислар томонидан ўрганилаётгани вилоят шифокорларининг ютуғи деб эътироф этса арзигулик жиҳатдир.\nНаманган вилоятида бугун 50 дан зиёд оммавий ахборот воситалари фаолият юримоқда. Ташкил этилганда ҳафтасига икки бор икки соатдан эфирга чиққан Вилоят телевидениеси бугун рақамли тизимда узлкусиз кўрсатувлар намойиш этмоқда. Наманганда бир нечта радиоканаллар ҳам мавжуд. Ҳокимлик ва тармоқ муассислигидаги газеталар билан бирга тиражи 20-30 мингдан ошадиган қатор хусусий босма оммавий ахборот воситалари 30 га яқин ахборот сайтлари ҳам фаолият олиб бораётгани, ўқувчиларни тезкор ахборотга бўлган талабини қондиришга хизмат қилмоқда.\nНаманган вилояти бадиий ижодиёти равнақига ҳисса қўшиб келаётган “Наманган” нашриёти бугун йиллик чоп этилаётган китоблар сони ва тематикаси рангбаранглиги билан исталган халқаро нашриётлар билан беллаша оладиган ноширлик корхонасига айланди. Нашриёт ҳамкорлик олиб бораётган бир қатор ёзувчиларнинг асарлари Германияда, Россияда чоп этилди.\n…. Хуллас, гапирса, гап тугамайди. Наманган вилояти аҳли бугун юксак келажакка дадил бораётган Ўзбекистон халқининг бир бўлаги сифатида фаровон ҳаёт гаштини сурмоқда. Камчилик кимда йўқ дейсиз, лекин гап ана шу камчиликларни бартараф этиб, ҳам бугунги ҳаётни ривожлантириш, ҳам келажак авлодларга камчиликлардан холи ҳаёт қолдиришдир. Наманганда бўлаётган янгиланиш ва тараққиёт воқеъликлари айнан шу мақсадни ўз қалбига жо қилган, пок ниятли Наманган аҳлининг умр мазмунидир. Бу мазмуннинг нақадар бойиб бораётганини юқорида баъзи мисолларда кўрсатиб ўтдик.\nНаманган – водийнинг ажиб гўшаси,\nЛафзи кенг жаҳонга кетган хуш наво.\nГуллар ошёни бу, ифор ошёни,\nБоғидан хушбўйлик тарқатар сабо.\nНаманган – пок ният, шижоат демак,\nАҳлининг қалбида юртга муҳаббат.\nҲунарманд элдир бу, савдогар эли,\nМеҳнатда топмоқда эътибор, ҳурмат.\nНаманган – мозийнинг ёрқин шуъласи,\nМашраб киндик қони тўкилган макон.\nОлимлар юрти бу, фозиллар юрти,\nНе Усмон, Ҳабиблар кашф этди замон.\nНаманган – саънатга ошуфта маскан,\nҲофизи бетакрор, шоири – якто.\nИжод конидир бу, истеъдод кони –\nҲуррият мадҳига жўровоз наво.\nНаманган – латофат руҳига булоқ,\nАёллари лобар, қизлари дилбар.\nЭрам аксидир бу, нафосат акси,\nБунда оташ севги топади диллар.\nНаманган – яшнатиш ишқининг рамзи,\nБунёдкорлик бирла топди хўб виқор.\nҲурлик кўркидир бу, Истиқлол кўрки,\nНурга бурканмоқда бу сўлим диёр.\nНаманган яшариш ичида бугун,\nОллоҳнинг бергани – мана шу асли.\nШараф онидир бу, саодат они,\nХуш келдинг элимга ЎЗГАРИШ фасли!


Кизил чечевитсали газак тайёрлаш усули рецепти сирлари, оддий ва мазали\nVatanda.Com » Пазандалик » Салатлар » Кизил чечевитсали газак\nКизил чечевитсали газак\nВитаминларга бой ва ноанъанавий газак! Қолаверса жуда ҳам мазали! Тайёрланиши оддий, натижаси дастурхон даврасида барчани лол қолдириши турган гап. Ушбу рецептни албатта тайёрланг!\n40 грамм қизил чечевица\n30 грамм салат барги (айсберг)\n10 мл лимон шарбати\n5 мл цирка\n15 мл зайтун ёғи\n1/2 дона қизил пиёз\n1 дона бодринг\n1/2 дона қизил, булғор қалампири\n30 грамм фета пишлоғи\n5 грамм петрушка\n15 грамм балзамли соус\n1. Чечевицани туз солинган сувда, 15 дақиқа давомида пиширинг.\n2. Пиширилган чечевицани алохида идишга солинг ва лимон шарбати билан сепинг.\n3. Туз ва мурч сепинг.\n4. Зайтун ёғи ва цирка қуйиб, аралаштиринг.\n5. Чечевица билан майда тўрғалган пиёз, бодринг ва булғор қалампирини бирлаштиринг. Аралаштиринг.\n6. Тайёрланган аралашмани салат баргларига солинг.\n7. Майда тўрғалган петрушка кўкатини сепинг.\n8. Балзамли соус сепинг. Тўртбурчак шаклда кесилган пишлоқ бўлакларини териб чиқинг. Дастурхонга тортинг.\nПазандалик / Салатлар\nКора нон, аввал паррак, сунгра учбурчак килиб кесилади. Тостерда ёки товада озгина сариёг билан икки томони кизартириб олинади. Помидор ва бодринглар ингичка паррак килиб кесилади. Саримсок пиез эзилади ёки майда тугралиб, майонез билан аралаштирилади. Нон булакчалари устига майонез аралашмаси суриб чикилади. Сунг, салат барги, бир булак помидор...\n"Киш зийнати" салат\nКартошка ва лавлаги сувда кайнатиб олинади. Ок пиёз иккига булиниб, майда паррак килиб тугралиб, бироз сувда чайкаб олинади. Шунда пиёзнинг аччиги кетади. Кук пиёз майда тугралади. Барча масалликлар туртбурчак килиб тугралади ва аралаштирилади....\nДудланган пишлокли салат\nБарча масалликлар сомонча тугралади. Кукатлар майда тугралади. Таъбга караб тузи ростланиб, барча масалликлар майонез билан аралаштирилади....\nГушт паррак килиб тугралади. Тухум, бодринг 2га булиб паррак тугралади. Кук пиёз йирик тугралади. Хамма масалликлар устига туз сепилиб, кейин аралаштирилади....\nКабачкилар ювилиб, 0,5 - 0,7 см калинликда паррак килиб тугралади. Тухум, ун, туз идишга солиниб, яхшилаб аталанади. Кабачкилар тухумли массага ботирилиб, товадаги ёгда икки томони кизаргунича ковурилади. Ковурилган кабачкилар совутилади......\nАйсберг туртбурчак килиб тугралади. Кайнатилган (пишган) тухум 2 га булиб, паррак килиб тугралади. Товук гушти хам паррак килиб тугралади. Кукатлар майда тугралади. Хамма масалликни майонез ва жухори билан аралаштирилади....\nИдишга консерва балик солинади. Устидан санчкида булакланади. Балик устига сувда кайнатилган ва киргичдан чикарилган картошка солинади. Унинг устига кайнатилган тухум оки киргичдан чикарилади. Кейинги катламга майонез суртилади. Устига киргичдан чикарилган пишлок сепилади. Колган тухум сариги билан салат безатилади....\nБарча масалликлар кубик килиб тугралади. Таъбга караб туз, лимон суви ва ёг солиб, аралаштирилади. Эслатма: Зайтун ёги урнига салат (писта) ёгини ишлатиш мумкин....\nКамконликни олдини олувчи ва витаминга туйинтирувчи бахорий салат. Исмалок тозаланади ва кайнаб турган сувга солиниб, 1 дакика мобайнида ушлаб турилади. Сувдан олиб, силкитилади. Пиёз туграб, ёгда ковурилади. Силкиган исмалокка ковурилган пиёз, соя, таъбга кура зираворлар солиб, аралаштирилади....\nШаркча усулда тайёрланган баклажонли салат\nБекажонлар сизларга ажойиб, жуда хам кизик, мазаси эса аччикрок салат ретсептини такдим этаман. Бирзумда тайёр булувчи мазали салат сизга ва якинларингизга жуда хам маъкул булиб, ёз мавсумида тез-тез тайёрлашга одатланасиз. Ушбу салат куюк таомлар билан тортилса борми? Дастурхон даврасида хеч кимнинг эътиборидан четда колмайди. Рецептни саклаб...


Ислом Тўхтахўжаев: Бахрайн кучли жамоа, аммо биз бу гал ҳам ғалаба қозонмоқчимиз! » Скачать музыку бесплатно новинки музыки 2016-2017\nКомментариев: 0 Просмотров: 135 Дата: 29-03-2016, 09:15 Бугун миллий терма жамоамиз Бахрайнга қарши ўйинда майдонга тушади. Кеча хабар бериб ўтганимиздек, бўлажак баҳсда Ўзбекистон миллий терма жамоасига Ислом Тўхтахўжаев ёрдам бера олмайди. Чунки унинг оёғида жароҳат бор. Биз эса бош жамоамизда ўнг қанот ҳимоясидлан ўрин олган Ислом Тўхтахўжаевдан бугунги учрашув борасида интервью олдик. Бугунги ўйин ҳақида дастлабки фикрингиз? Бахрайнга қарши бўладиган учрашув жуда қизиқ бўлади. Об-ҳаво ҳам айни футбол ўйнайдиган бўлмоқда. Қолаверса, Бахрайн ҳам анча маҳоратли терма жамоа ҳисобланади. Аммо биз бу баҳсда ҳам ғалаба қозонмоқчимиз! Ўйинолди матбуот анжуманида Самвел Бабаян сизда жароҳат борлигини айтиб ўтди. Тўғри, менда кичик жароҳат бор. Кўрган бўлсангиз машғулотларда ҳам тўлиқ куч билан ҳаракат қила олмадим. Чунки ортиқча муаммо юзага келиши мумкин. Ҳозирги кунда сиз қанот ҳимоясидан муқим ўрин эгаллаётганингизни инобатга олсак, эртага майдонга тушиш эҳтимолингиз неча фоизни ташкил қилади? Майдонга тушиш борасида аниқ гапира олмайман. Лекин ўйинда иштирок этишим 10%ни ташкил қилса керак. Чунки оёғимда оғриқ бор. Шу мени безовта қилмоқда. Рақибни ўрганиш жараёнидан хулоса қилиб, Бахрайнни қайси чизиғини ҳавфли деган бўлардингиз? Айтиб ўтганимдек, Бахрайн кучли жамоа. Уларнинг ярим ҳимояси яхши шаклланган ўйинчилардан иборат. Асосийси жамоа ҳужумкор ўйин намойиш этадиган жамоалардан ҳисобланади. Бахрайннинг қайси футболчиси яққол ажралиб туради? Яъни, қайси ўйинчиси сизларга индувидуал дриблинги эвазига қандайдир муаммолар тақдим этиши мумкин, деб ҳисоблайсиз? Энди уларнинг қайсидир футболчисини ажратиб кўрсата олмайман. Бахрайнда тажрибали футболчилар етарли. Рақибнинг ҳар бир футболчисидан ҳавф кутиш мумкин. Бекзод ИСАЕВ сухбатлашди - деб хабар бермоқда Stadion.uz нашри.


IJF Халқаро дзюдо кунини нишонлашга чорламоқда / Olamsport.com\n14:01Шоҳжаҳон Эргашев билан ҳамкорлик қилаётган спортчи ММАда навбатдаги жангини ўтказади\t0 13:42Ёш спортчилар билан машҳурлар учрашуви бўлиб ўтди\t0 13:20Спортчилар ижтимоий тармоқларда (27 та сурат)\t0 12:59Бангладеш терма жамоасининг 11 футболчиси коронавирусга чалинди\t0 12:38UFC Vegas 6. Face-to-Face маросими қандай ўтди? (ВИДЕО)\t0 12:19Ломаченко тасдиқлади: Мутлақ чемпионлик жанги 3 октябрь куни ўтказилади!\t0 11:58Учта вазнда собиқ жаҳон чемпиони коронавирусга чалинди, у Бектемир билан бир кунда жанг қилиши лозим\t0 11:48Шаҳрам ва Исроил машғулотларни якунлади, улар энди жанг манзилига йўл олишади (ФОТО)\t2 11:37"Пахтакор" ОЧЛ гуруҳ босқичи ўйинларини ЖЧ-2022 учун қурилган янги стадионда ўтказади\t0 11:16Жисмоний тарбия ва спорт вазири АОКАда ташкил этилган матбуот анжуманида иштирок этди\t0 10:55WBC чемпиони Терри Харпер илк ҳимоя жангини ўтказди\t0 10:34UFC иккита чемпионлик жанги ўрин олган яна бир турнир санасини тасдиқлади + ФОТО\t0 10:13Роналдунинг голлари сони бутун “Атлетико”нинг голлари билан тенглашди\t0 09:52UFC Fight Night 174. Жангчилар тарозига чиқишди, Льиюс Олейникдан 17 кг оғир тош босди + 36 та сурат 0 09:31Стол тенниси бўйича ўтган онлайн турнир якунланди\t0\nIJF Халқаро дзюдо кунини нишонлашга чорламоқда\nХалқаро дзюдо федерацияси (IJF) Халқаро дзюдо кунини кенг нишонлашга чорламоқда.\nЖумладан, ташкилотнинг расмий мурожаатида шундай дейилади:\n“Ёзма сўзлар бизнинг ҳаракатларимизда акс этгани каби бизнинг ҳаракатимиз кимлигимизни кўрсатиб беради. Биз ўзимиз англай олмаган, ўйлаб кўрмаган замонавий драмада яшаб қолаётган инсонлармиз. Юз минглаб инсонлар ҳалок бўлаётган, жаҳон иқтисодиёти комага тушиб қолган ҳозирги вақтда сўзларимизни диққат билан айтишимиз ва аниқ ҳаракатланишимиз лозим.\n28 октябрь – Бутунжаҳон дзюдо куни. Ушбу сана бизнинг спортимиз асосчиси Дзигаро Канонинг таваллуд куни билан тўғри келиши ҳам бежиз эмас. Унинг сўзлари ва ҳаракатлари дзюдо оиласининг шундай етук шаклланиши билан боғлиқ …\n… “Биргаликда кучлироқ” – бу кафолат, бундан кейин такрорланмаслик учун бизни тарк этганларнинг қабрлари устидаги эпитафия. Бу барибир содир бўлган тақдирда янада кучли, яхши ва самарали бўлишимиз йўлидаги қасамдир …\n… Кенг тарқалган кўплаб ибораларни учратиш мумкин. “Куч бирликда” – улардан бири. Бу майда детал эмас, бу дзюдо соҳасида амалга оширилган факт. Ушбу жанг санъати ва Олимпия спорт тури ҳаётимизнинг асоси ва цивилизациямизни ҳимоя қиладиган девордир. Биз буни биламиз ва 3 асрдирки, намойиш қилмоқдамиз. Буни Сиз ҳам биласиз. Биз қўшнимизга эҳтиёж сезгандек бу кунни бирга нишонлаймиз. Биргаликда биз кучмиз”.